Penyelamat Ketika Lapar, Ini 5 Resipi Berasaskan Telur Yang Anda Kena Cuba!

“Ada telur je dalam peti sejuk, nak masak apa eh”
Di kala perut tengah lapar, buka peti sejuk ada telur sahaja yang boleh dijadikan ‘juara’ utama dalam masakan. Apa yang boleh dimasak hanya dengan menggunakan telur? Mudah dan cepat, ini adalah antara 5 resipi yang lain dari lain berasaskan telur yang anda boleh cuba di rumah.

1. EGG DROP SOUP

Ini adalah antara menu ‘panas’ yang boleh dijumpai di mana-mana restoran makanan ala Cina. Bukan sahaja boleh dimakan atau dihirup begitu sahaja, egg droup soup ini juga sangat sesuai untuk dijadikan juadah kepada anak-anak yang kurang makan makanan pedas. Tapi, kalau anda suka rasa pedas boleh tambah cili padi dalam sup.

Resipi egg drop soup : http://myresipi.com/recipes/egg-drop-soup

2. PAJERI TELUR

Mungkin ramai dalam kalangan kita yang kurang familiar atau agak pelik dengan menu ini tetapi anda boleh mencubanya! Telur adalah salah satu alternatif yang boleh digunakan untuk masak pajeri selain dari nanas dan terung. Belum cuba belum tahu, mungkin anda bakal menggemari menu rare ini.
Resipi pajeri telur : http://myresipi.com/recipes/pajeri-telur
3.  TELUR MASAK SOS

Ini merupakan menu wajib bagi orang bujang yang sangat popular. Paling senang untuk dimasak, jika ada telur sahaja dalam peti sejuk pun dah boleh dapat juadah makan tengahari atau makan malam yang sangat enak!
Resipi telur masak sos : http://myresipi.com/recipes/telur-mata-masak-sos
4. TELUR BISTIK

Selalu pesan di restoran sahaja kan? Telur bistik ini boleh dikatakan antara juadah yang lengkap sama ada untuk makan tengahari atau makan malam. Boleh diubahsuai sama ada anda mahu letakkan isi bungkusan telur dengan ayam atau seafood, anak-anak pun akan suka dengan rasa telur bistik yang kurang pedas dan boleh dimakan bersama nasi.
Resipi telur bistik : http://myresipi.com/recipes/telur-bistik-simple
5. KERABU TELUR DADAR HIRIS

Kalau anda lebih gemarkan makanan yang lebih sihat, apa kata cuba kerabu telur dadar hiris ini. Boleh dimakan begitu sahaja atau bersama nasi, juadah ini memang sesuai dimakan kalau anda nak diet. Malam pun boleh makan lagi.
Resipi kerabu telur dadar hiris : http://myresipi.com/recipes/kerabu-telur-dadar-hiris
Sumber : MyResipi.com


Cuaca Terik Buat Tekak Kering, Cuba 5 Resipi Minuman Segar Ini, Sekali Minum Terus Lega!

Cuaca panas buatkan seseorang mudah mengalami dehidrasi kerana kekurangan air dalam badan. Faktor cuaca inilah sepatutnya menjadi pendorong untuk anda minum lebih banyak air. Paling best apabila dapat minuman segar ketika musim panas, rasa lega saat air tu mengalir dalam tekak.
Selain air putih, boleh juga anda mencuba pelbagai resipi minuman lain yang dapat menyegarkan tekak anda. Tanda minuman itu segar dan  terbukti sedap adalah saat minum, rasa haus anda akan terus hilang sekelip mata. Jom ikuti perkongsian penulis mengenai resipi minuman segar, boleh cuba di rumah!

Baca juga: 4 Resipi Minuman Paling Sedap Untuk Hari Raya, Confirm Tetamu Suka!
5 RESIPI MINUMAN SEGAR, SESUAI MINUM KETIKA CUACA PANAS
1. SIRAP LONGAN MASAM MANIS

Bahan-bahan:

2 sudu makan gula
1 sudu makan sirap
2 gelas air
6 biji longan dalam tin
1 biji lemon
Ais secukupnya

Cara penyediaan:

Larutkan gula di dalam air.
Masukkan sirap dan kacau hingga sebati.
Kemudian, masukkan longan.
Belah kepada 2 bahagian lemon. Sebelah diperahkan ke dalam sirap manakala yang lagi sebelah hiris untuk hiasan.
Tambah ais. Kemudian, air anda sedia diminum!

2. SODA SERAI BERMADU

Bahan-bahan:

2 sudu makan madu
1 cawan soda
1 batang serai (diketuk)

Cara penyediaan:

Letakkan madu di keliling dinding gelas. Kemudian, masukkan soda.
Seterusnya, masukkan serai dan biarkan seketika.
Letakkan ais (jika suka) dan air anda sedia diminum!

3. PEPPERMINT LEMONADE

Bahan-bahan:

4 sudu makan gula
Secubit garam
3 tangkai pudina
500 ml air
Perah dan tapis jus 2 biji lemon
Ais secukupnya

Cara penyediaan:

Masukkan gula, garam dan pudina ke dalam bekas. Isikannya dengan air. Kacau sehingga gula larut dan daun pudina agak hancur.
Seterusnya, masukkan jus lemon.
Akhir sekali, tambahkan ais dan air anda sedia diminum.

4. JUS MANGGA PUDINA

Bahan-bahan:

2 biji mangga
2 sudu besar yogurt
2 gelas air
2 biji limau kasturi
Sedikit daun pudina

Cara penyediaan:

Kupas mangga dan hiris buahnya. Kisar mangga dan yogurt bersama 2 gelas air.
Tuangkan jus mangga ke dalam gelas.
Hiris limau kasturi dan masukkan ke dalam gelas.
Kemudian, tambah air gula jika suka.
Seterusnya, masukkan ais dan letakkan daun pudina.

5. JUS STRAWBERI LAICI

Bahan-bahan:

5 biji strawberi
1 cawan air
4 sudu makan gula
5 biji laici
Air dan ais secukupnya

Cara penyediaan:

Kisar halus strawberi dengan 1 cawan air dan gula.
Kemudian, masukkan jus yang telah dikisar ke dalam cawan.
Tambah air jika anda rasa perlu.
Akhir sekali, masukkan laici dan ais. Kacau sekejap dan air anda sedia diminum!

Jadi, tunggu apa lagi? Nikmatilah minuman segar di atas, pasti dapat legakan rasa dahaga di tekak. Apa yang paling best, lebih jimat dan anda boleh minum minuman ini dalam kuantiti yang banyak, tidak seperti membeli di kedai! Selamat Mencuba!
Sumber: Rasa


Resipi Mudah Asam Laksa Chinese Style, Kurang Pedas & Sesuai Untuk Anak Kecil

Asam laksa merupakan antara juadah yang paling popular bukan sahaja di Pulau Pinang, malah satu Malaysia sangat suka dengan rasa dan tekstur asam laksa. Mempunyai rasa yang masam dan pedas, juadah ini sangat sesuai untuk dimakan pada bila-bila masa sahaja. Namun, ramai yang masih tertanya-tanya bagaimana caranya untuk masak asam laksa chinese style yang menjadi kegemaran orang ramai ini? Mudah sahaja dengan resipi yang dikongsikan di bawah.
BAHAN-BAHAN YANG DIPERLUKAN
Bawang besar 2 labu
Serbuk cili
Lengkuas
Kunyit hidup
Belacan melaka
Cili burung – bubuh banyak kalau nak pedas

*Blend semua bahan bahan di bawah.

Serai 3 batang (ketuk)
Daun kesum
Bunga kantan
Asam jawa
Asam keping (saya letak 8 keping)

Isi ikan 1 kg- Blend sampai hancur

1. Masukkan semua bahan yang diblend, isi ikan dan sayuran seperti diatas.

2. Masukkan garam dan perasa.

3. Didihkan kuah sampai daun kesum masak sepenuhnya.

Done! Warna kuah dia tak berapa nak merah sebab saya masak untuk anak anak makan skali. Korang suka pedas boleh letak cili lebih.

Selamat mencuba!
Sumber : Norbaizura Sani


Resipi Mudah Homemade Potato Wedges, Pasti Jadi ‘Kegilaan’ Anak-Anak

Finger food atau makanan kudapan merupakan antara juadah yang paling digemari oleh anak-anak. Namun, jangan sampai anak terlampau banyak makan finger food berbanding juadah utama yang mempunyai kandungan khasiat yang lebih baik. Oleh itu, apa kata anda cuba buat finger food secara homemade dan salah satu ideanya adalah potato wedges! Tak payah susah-susah nak beli di kedai dah.
HOMEMADE POTATO WEDGES
Serious sangat sedap, tak payah cicah sos pun sedap, dah cukup rasa.

1) Kentang nak kupas atau tak, terpulang tapi kalau tak nak kupas pastikan dibasuh betul-betul bersih. Potong bentuk wedges.

2) Rebus dalam air + kiub pati ayam + garam. Air jangan banyak sangat, nak bagi kiub dan garam rasa di kentang. Try cucuk guna garfu kalau dah lembut boleh toskan dulu.

3) Sediakan tepung goreng Bestari + sedikit lada sulah + sedikit lada hitam. Salutkan kentang. Biarkan diperap dalam 10 minit lepas tu boleh terus goreng. Sangat sedap.

Siap!

Sumber : Nik Nur Farhana


Lebih 12k Perkongsian FB, Ibu Ini Tunjuk Cara Masak Bubur Nasi Siap Dalam 10 Minit Je

Ibu-ibu yang mempunyai anak kecil pasti tahu apa perasaan nak masak bubur kan? Mengambil masa lebih kurang 30-45 minit untuk selesai masak bubur nasi adalah perkara yang ingin dielak oleh kaum ibu. Maklumlah, ada yang bekerja atau yang berada di rumah pun masih mempunyai kerja lain untuk disiapkan. Jadi, jom ikut cara ibu ini yang hanya ambil masa selama 10 minit untuk masak bubur untuk anak!
MASAK BUBUR 10 MINIT SIAP!
1. Basuh beras bersih-bersih , masukan dalam bekas dan isikan air.

2. Simpan beras tadi dalam peti sejuk beku semalaman, sebelah tu ayam untuk masak bubur anak, pack siap-siap senang nak masak nanti.

3. Time ni anda boleh letak sayur atau apa-apa bahan lain, agak mengelegak terus masukan beras yang beku tadi.

4. Semua dah bersatu mcm ni tunggu 10 minit pastikan api sederhana kecil tau.

5. Tadaaa..siap..setelah 10minit!

6. Dah siap masak tadi pun Scha blend dan masukan dalam bekas mcmni. Simpan dalam peti sejuk, time anak nak makan keluarkan satu bekas rendam guna air panas. Sehari 3 kali anak pun, Scha makan sebekas beras tadi boleh dapat 5 bekas.

Mudahnya! Tak perlu tunggu lama nak siap masak bubur ni.
Sumber : Kamsiah Mat Osman


Resipi Muffin Bakar Pandan Sedap & Gebu Guna Air Fryer

Siapa sahaja yang tak suka kek lembut yang sedap. Apatah lagi digabungkan dengan teh panas dihidangkan pada petang hari. Lagilah syok!
Oleh itu, menerusi perkongsian Facebook Nur Filzah Akma, terdapat resipi kek muffin bakar pandan yang sedap dan mudah dengan hanya menggunakan air fryer sahaja! Tentunya mudah dan senang sahaja resipi ini di samping amat sedap. Anda patut cuba!

Baca juga: Resipi Puding Mangga Viral, Sedap Makan Sejuk-Sejuk!
RESIPI MUFFIN BAKAR PANDAN SEDAP & GEBU GUNA AIR FRYER

Bahan A (Kisar):

– 1 1/2 cawan susu segar
– 1 cawan buttercup cair
– 3/4 cawan gula
– 1 biji telur
– 1/4 sudu teh perasa pandan
Bahan B (Ayak):
– 2 cawan tepung gandum
– 1 sudu teh baking powder
– 1 sudu teh soda bikabonat
Cara-caranya:
1. Pukul bahan A hingga sebati. Masukkan bahan B kemudian sebatikan. Masukkan sedikit pewarna hijau.
2. Sudukan adunan ke dalam acuan kertas kek cawan hingga memenuhi 3/4 acuan.
3. Panaskan Air Fryer pada suhu 150 C selama 3 minit.
4. Susun muffin di dalam Air Fryer dan bakar selama 15 minit.
5. Jika suka, boleh tabur cip coklat. Jika tiada, tak mengapa.
6. Muffin Pandan sedia untuk di nikmati.
Selamat mencuba!
Sumber: Facebook Nur Filzah Akma


Resipi Mushroom Chicken Pie, Pasti Menjadi Rebutan Anak-Anak!

Kalau selalu sangat makan nasi sahaja mesti ada terasa bosan juga kan? Bila dah bosan, mulalah anak-anak meminta untuk sediakan hidangan yang lain daripada biasa. Ibu pun pening nak fikir makanan apa yang sedap dan sesuai untuk anak-anak. Tapi nak masak apa pula?
Haaa, cuba resipi mushroom pie ini. Selalunya makanan yang begini akan dibeli sahaja tetapi kalau buat sendiri mesti puas hati. Lagi sedap apabila dimakan panas-panas pasti berebut punya dengan aroma harum yang baru keluar dari oven.

Baca juga: Letakkan 6 Bahan Ini Dalam Setiap Masakan Kalau Anak Tak Sihat!

RESIPI MUSHROOM CHICKEN PIE
Lama betul tak makan Mushroom Chicken Pie ini, hampir-hampir sedekad kot. Kebetulan semua barang ada hari ini terus jadi. Makan sebiji pun dah kenyang ini.

Resepi untuk korang kalau nak cuba saya sertakan kat sini ye. Kulit saya guna puff pastry ready made sahaja.

Bahan-bahan:

2 sudu besar butter
1 biji bawang holland
2-3 biji bawang putih
2 sudu besar tepung
5 biji mushroom shitake
1/2 batang lobak merah
300 gram isi ayam
Parsley
Oregano
Blackpepper
1/2 cawan whipping atau cooking cream
1/2 cawan susu segar

1. Masukkan butter, bawang holland potong dadu, bawang putih cincang. Tumis sehingga keperangan.
2. Masukkan tepung yang dibancuh air diikuti susu segar dan whipping cream.
3. Kemudian masukkan mushroom shitake dan lobak merah. Masak sampai agak-agak lembut.
4. Masukkan isi ayam dalam 300 gram, parsley, oregano, blackpepper dan garam. Masak sampai mendidih semua.

6. Bila semua rasa dah lengkap boleh padamkan api. Sejukkan inti pie terlebih dahulu.
7. Canai puff pastri dan letak dalam cawan atau bekas yang sesuai.
8. Canai lagi sekeping puff pastri, tekap bentuk bulat dan tutup atasnya.
9. Kelim dengan garfu di bahagian tepi supaya ia meletak dengan elok.

10. Kemudian, sapukan egg wash dengan rata di atas permukaan pie tersebut.
11. Bakar suhu 200 dalam 20-25 minit depends on your oven.

12. Angkat dan mushroom chicken pie sedia untuk dihidang.
Selamat mencuba!
Sumber: Facebook Nadia Hazieqah Abdul Hapiz


Terliurnya Resipi Nasi Ayam Penyet Viral Persis Restoran Indonesia Ini, Mesti Tambah!

“Alamak, kedai nasi ayam penyet kegemaran dah laku keras! Malasnya nak beratur…”
Buat penggemar nasi ayam penyet yang merupakan makanan berasal dari negara seberang Indonesia ini, pastinya inilah situasi yang sering dihadapi. Agak sukar untuk kita menjumpai kedai yang menjual nasi ayam penyet yang mempunyai rasa yang pedas dan secukup rasa. Bila sudah ada yang digemari, makin viral dan menjadi tumpuan orang ramai pula maka perlulah beratur dengan panjang untuk menjamu selera.

Oleh itu, apa kata anda cuba buat sendiri nasi ayam penyet yang persis restoran Indonesia dan yang paling seronok sekali adalah anda boleh tambah berpinggan-pinggan. Barulah puas nak makan dan tak perlu beratur lagi!
Nasi ayam penyet homemade

Alhamdulillah sedap.. First time buat… Rupanya renyah juga membuatnya.. Nampak macam senang kan.. Renyah untuk siapkan bahan2 ayam dan sambal je. Tapi berbaloi, untuk resepinya.. Mas share disini…

Cara- caranya
1. Kisar 4 biji bawang merah + sedikit halia + sedikit lengkuas dan sedikit kunyit.. (Untuk seekor ayam saiz kecil ye) .. Tumis dengan serai diketuk dan daun Salam atau daun Bay . Bila dah naik bau wangi, masukkan ayam dan tuang air. Agak-agak ayam tenggelam. Masukkan juga garam dan kiub ayam. Masak hingga nampak ayam masak elok.

2. Sementara tu, buat bancuhan tepung… 1 cawan tepung beras + 1 sudu kecil baking powder + 1 sudu kecil jintan manis ditumbuk + 1 sudu kecil jintan putih ditumbuk + 1 sudu kecil serbuk kunyit + garam secukup rasa + kiub ayam dan sedikit lada hitam yang ditumbuk. Kacau sebati, agak-agak bancuhan tu nampak macam santan pekat.
3. Bila ayam dah masak elok.. Angkat, toskan dan celup kedalam bancuhan tepung tadi dan goreng garing. Angkat… Ambil anak batu dan lenyek-lenyekkan.

50630671_397007327734578_5830624327174717440_n
4. Celupkan juga tauhu dan tempe yang dipotong-potong dan goreng garing.
5. Dah siap. Boleh susun di pinggan.. Nasi, ayam penyet, tempe dan tauhu yang digoreng, kobis mentah dan kacang panjang mentah yang dipotong-potong dan sambal ayam penyet. Siap dihidangkan.

Resipi Sambal ayam penyet

1. Goreng ikan bilis, dah garing ketepikan
2. Minyak agak-agak ye tak payah banyak sangat, goreng sampai layu bawang merah + baru masukkan cili padi dan cili besar merah yang dipatahkan dua, juga masukkan tomato yang dipotong empat. Masak sampai nampak tomato layu. Angkat kesemuanya.
3. Masukkan bahan-bahan goreng tadi dan belacan yang telah di bakar ( kalau tak bakar pun ok belacan tu) ke dalam blend, tuang juga minyak gorengan tadi.. Blend kasar. sekejap saja.
4.  Tuang semula ke dalam kuali tadi..
5. Masukkan juga gula, garam dan jus limau secukup rasa.. Juga sedikit gula melaka. Masak hingga nampak pecah minyak.. Siap!

Sumber : Mashitah Mas


Bosan Makan Nasi Putih? Jom Buat Butter Rice Ala KFC Guna Susu Segar Yang Lebih Sihat!

“Bosan la selalu makan nasi putih je, nak buat beriyani macam susah pula. Nasi apa lagi yang senang?”
Anda pernah tak makan nasi mentega atau butter rice? Salah satu lokasi yang menawarkan pilihan butter rice yang sedap adalah di restoran makana segera seperti KFC. Bukan sahaja nasi ini digemari oleh orang dewasa kerana rasa dan bau yang wangi, malah nasi ini juga pastinya dapat memikat selera anak-anak.

Tidak lama lagi kita bakal masuk ke bulan Ramadan, jadi apa kata anda cuba pula ubah selera dengan buat butter rice sebagai pengganti nasi putih biasa? Memang anak-anak dan seisi keluarga akan suka!
MACAM MANA NAK BUAT BUTTER RICE?
1. Firstly, cairkan butter of course.. Untuk beras 6 pot (yang plastik tu) saya guna setengah buku butter anggaran 125g.

2. Masukkan bahan kisar (bawang besar 1 biji, 4-5 ulas bawang putih, 2-3cm halia) & serai yang diketuk. Boleh juga masukkan daun pandan jika suka. Tumis hingga naik bau.

3. Masukkan beras yang dah dibasuh & ditoskan. Lagi best guna beras Basmathi..tapi dalam gambar ni saya guna beras biasa je..
Goreng selama 1-2 minit.

4. Masukkan susu segar @ krimer sejat anggaran 1 1/2 cawan (Saya prefer susu segar berbanding krimer sejat & saya hanya guna 3 brand ni shj..Farm fresh @ Marigold @ Gooday. Ada kesempatan nanti saya share kenapa saya hanya guna 3 brand tu..Insya Allah)

5. Gaul sebati & tutup api.

6. Alihkan ke dalam periuk nasi @ kalo nak guna noxxa pun boleh..set je setting macam masak nasik biasa tu.

7. Tambah air & garam secukupnya. Saya suka letak daun ketumbar untuk aroma yang lebih ummph.

8. Tadaaaa…ginilah rupa kejadiannya.. Wangi semerbak bau Nasi Mentega ni.. Buat untuk anak-anak pasti dorang suka.

Sumber : Ismi Yatie Ummu Haziq


Resipi Nasi Kabsah, Guna ‘Rice Cooker’ Je Dah Siap!

Masakan Arab kaya dengan penggunaan rempah ratus, aroma dari rempah ratus yang digunakan di dalam masakan mewangikan lagi masakan tersebut. Walaupun negara Arab banyak menggunakan rempah ratus, tetapi agak kurang sedikit penggunaan dari negara India.
Biasanya masakan Arab pasti terbayangkan makan bersama di dalam dulang. Kali ini resipi yang dikongsikan oleh pengguna tiktok yang dikenali sebagai @kak zaidah mengenai resipi nasi kabsah.

Baca juga: “Saya Berzina Tapi Solat, Diterima Allah Atau Tak?”- Ini Jawapan Ustaz Abdul Samad
RESIPI NASI KABSAH
Hari ini kak zada nak kongsi resipi nasi kabsah ayam. Ada yang buat nasi kabsah daging, ada yang buat nasi kabsah kambing jadi terpulang.

Bahan-bahan:

 1 kg beras basmathi
1 ekor ayam
1 biji bawang merah
10 ulas bawang putih
6 batang cili padi hijau
1 pokok daun ketumbar
3 sudu makan serbuk rempah kabsah
3 sudu makan tomato puree
2 biji buah tomato

*Koma-koma dicampurkan dengan pewarna, minyak sapi, minyak menumis.
Bahan salad:

1 biji bawang besar
1 batang timun
1 biji tomato
Daun sup/bawang
Air lemon/minyak zaiton

Pertama sekali, panaskan minyak dalam rice cooker. Masak atas api dahulu ya.

Kemudian tumis bawang holland, cili api hijau, daum ketumbar. Gaul sebati. Kalau dapat bagi lama sikit bagi dia layu sikit.

Masukkan tomato, kacau dan terus masukkan rempah kabsah.

Letakkan tomato puree. Kacau sehingga sebati.

Masukkan ayam dan gaul.

Boleh masukkan sedikit air supaya dia ada kuah sedikit. Boleh serap pada ayam. Kacau sehingga sebati. Air biar lah sama paras dengan ayam dan sekejap lagi ayam tersebut perlu diangkat. Hal ini kerana, ayam ini tak boleh masak dengan nasi nanti hancur.
Selepas ayam dah sebati dengan kuah, boleh angkat ayam tersebut.

Sekarang ini boleh masak nasi, rendamkan pewarna dengan saffron. Kalau tak ada saffron tidak perlu risau.

Masa untuk masukkan air, sukatan air ialah satu mangkuk beras bersamaan satu setengah mangkuk air. Boleh terus letakkan garam dan secukup rasa, agak-agak biar tak tawar.

Tidak perlu tunggu air mendidih, boleh terus masukkan beras. Beras tersebut dah direndam dahulu ya.

Kalau masak saya suka kacau dia. Apabila air banyak puan boleh kacau dia, kalau air dia dah susut dah mula nak mengering jangan kacau.
Tujuan kacau ini, agar beras ini lebih cantik, jangan risau beras tak patah kalau ada air. Kalau tak ada air dah kering jangan kacau lah nanti dia pecah.

Boleh tutup api dan letakkan dalam rice cooker. Biar dia masak sendiri.

Sementara itu, boleh buat salad. Masukkan timun, bawang holland, tomato, lobak merah. Potong secara dadu. Kacau.

Daun sup dan daun bawang. Potong secara halus. Kacau.

Kemudian masukkan air perahan lemon dan minyak zaiton. Jangan lupa letakkan garam dan gula. Kacau sebati.

Pergi semula kepada nasi tadi, boleh letakkan ayam atas nasi. Dah tutup periuk dan jangan diusik sehingga kering betul.

Setelah itu, kacau sedikit nasi ke ayam. Basmahti kalau tak letak minyak sapi dia macam tak sedap. Mesti nak bau minyak sapi sedikit.

Boleh taburkan bawang goreng. Beras tersebut ia dah masak tetapi ia cuma basah sedikit. Dah boleh tutup periuk.

Tunggu sekejap. Dah siap!
VIDEO PENUH

 @jommasakdengankakzaidah
Nasi Kabsah Bahan-bahannya :  1kg beras basmathi 1 ekor ayam 1 biji bawang besar 10 ulas bawang putih 6 batang lada hijau 1 pokok daun ketumbar 3 sm serbuk rempah kabsah 3 sm tomato puree 2 biji buah tomato  Koma2 dicampurkan dgn pewarna Minyak sapi, minyak menumis Salad : 1 biji bawang besar 1 batang timun 1 biji tomato  Daun sup/bawang Air lemon/minyak zaitun Selamat mencuba! #jommasakngankakzaidah #fyp #fypシ #fypage #foryoupage #tiktokmalaysia #resipitiktok #nasikabsah
 ♬ original sound – ZaidahIbrahim – ZaidahIbrahim

Sumber: Tiktok jommasakdengankakzaidah


Resipi Nasi Planta & Ayam Masak Merah Macam Kenduri Kahwin, Confirm Sedap!

Jika kita pergi ke kenduri kahwin, mesti juadah hidangan makanan yang menjadi tumpuan untuk kita kan di samping menyambut hari gembira untuk raja sehari. Menu nasi planta digabungkan lagi dengan ayam masak merah semestinya menjadi pilihan untuk para tetamu.
Menerusi perkongsian Facebook Noriza Awang Hamat, semestinya anda tak sabar untuk buat kerana resipinya mudah dan tidak merumitkan.

Baca juga: Mana Lagi Bagus Untuk Kesihatan, Nasi Putih Atau Gandum? Ini Penjelasan Doktor…
RESIPI MENU KENDURI NASI PLANTA & AYAM MASAK MERAH
NASI PLANTA

Bahan-bahannya:
– 3 cawan beras basmathi – beli online di sini
– 3 sudu besar marjerin (saya guna planta) – beli online di sini
– 3 ½ cawan air
– 1 cawan susu cair – beli online di sini
– 2 kuntum bunga lawang
– 2 batang kulit kayu manis – beli online di sini
– 3 biji buah pelaga
– 2 helai daun pandan
– Garam secukupnya
– 1 kiub stok ayam
– Pewarna kuning
Bahan kisar:
– 6 biji bawang merah
– 3 ulas bawang putih
– Sedikit halia
Bahan hiasan:
– Bawang goreng
– Daun bawang dihiris
Cara masak:
1. Panaskan marjerin dalam periuk. Tumis bahan yang dikisar.
2. Masukkan bahan tumis rempah 3 sekawan bersama daun pandan sehingga naik bau.
3. Masukkan beras yang siap dicuci, garam, air dan susu cair juga stok kiub ayam.
4. Apabila nasi telah kering masukkan pewarna kuning. Setelah kering, kacau rata. Biarkan seketika dan setelah masak, bolehlah dihidang bersama bahan hiasan.
AYAM MASAK MERAH

½ ekor ayam (dipotong kecil, dicuci bersih dan digaulkan dengan serbuk kunyit dan garam, goreng separuh masak)
Bahan untuk di kisar
– 20 biji cili kering (direbus terlebih dahulu) – beli online di sini
– 1 labu bawang besar
– 4 biji bawang merah
– 5 biji bawang putih
Bahan lain:
– Rempah 4 sekawan
– Asam keping
– Sedikit sos cili & sos tomato
Cara masak:
1. Panaskan minyak dan tumis rempah 4 sekawan, kemudian masukkan bahan kisar. Kacau hingga rata kemudian masukkan sos cili, sos tomato, asam keping garam dan gula.
2. Masak sehingga pecah minyak. Kemudian masukkan ayam goreng tadi, kacau sebati. Akhir sekali, tabur daun bawang.
ACAR TIMUN

– 1 batang timun
– 1 batang lobak merah
– 1 biji bawang besar
– 1 biji cili merah
– Sedikit cuka makan
– Garam & gula secukupnya
Cara-caranya:
– Potong dan gaulkan semua bahan. Okay, siap!
Selamat mencuba!
Sumber: Facebook Noriza Awang Hamat


Resipi Overnight Oat Pelbagai Buah Untuk Diet Booster Yang Berkesan!

Oatmeal atau bijirin oat sudah diketahui ramai bahawa ia merupakan salah satu makanan yang sihat. Oat juga sering dihidangkan dan dijadikan makanan kesihatan buat pesakit jantung atau anda yang mempunyai masalah kolestrol yang tinggi. Namun, jangan ingat bahawa oat hanya sesuai untuk mereka yang berpenyakit sahaja tau kerana oat juga sangat sesuai untuk anda yang nak turunkan berat badan!
Kalau bosan dengan makan oat dengan begitu sahaja yang diletakkan air panas, apa kata anda cuba resipi overnight oats yang kaya dengan pelbagai buah-buahan dan kekacang. Memang berkhasiat betul!

RESIPI OVERNIGHT OAT YANG SEDAP

1) Oat (WAJIB)

2) Air Coklat (Soya, Susu Rendah Lemak Pon Boleh.. Sir Tak Minum Susu)
3) Yogurt (Elok untuk diet & susu)
4) Buah Buahan ( ikut selera masing-masing)
5) Kekacang ( tambah rasa crunchy sikit, baru semangat nak mengunyah)
6) Madu (untuk memaniskan, jangan tambah gula pulak, jem diet nanti )
7) Chia Seed (elok untuk detox.. beli RM10 boleh pakai lama)

CARA-CARANYA
1. Pertama sekali, bekas kenalah basuh. Seelok -eloknya guna air panas supaya lebih bersih & OVERNIGHT OAT akan tahan lebih lama.. Selain guna bekas macam Sir ni. Guna mangkuk bertutup pon boleh.

2. Ini buah-buahan & kekacang yang Sir pilih ikot selera Sir. Pastikan buah-buahan yang besor tu dipotong kecik.. Jangan bubuh segedabak besor dalam bekas.

Sir Pilih :
1) Anggur
2) Epal Hijau
3) Kacang Tanah Panggang
4) Mix Dry Fruit (Banyak Jual Kat Kedai Bakeri)
3. Seterusnya, bubuh oat ni separuh jangan bubuh banyak.

4. Tuangkan air coklat ini cukup paras sahaja, jangan terlampau banyak kerana akan menjadikan oat cair. Boleh juga gantikan dengan soya, jus buah atau susu rendah lemak ikut kepada selera masing-masing.

5. Ini adalah contoh sukatan yang sepatutnya.

6. Seterusnya, masukkan yougurt dalam satu sudu atau setengah sudu sahaja. Jangan terlampau banyak kerana akan menjadikan oat anda terlebih masam.

7. Masukkan buah.

8. Masukkan chia seed. Tak perlu banyak.

9. Tambah madu untuk kesegaran buah dan penambah rasa supaya lebih sedap!

10.  Jangan lupa untuk tutup ramuan midnight oat dan simpan dalam chiller dalam masa 1 jam. Barulah makan rasa sedap dan sejuk!

Sumber : Incik Deqwan


Resipi Popia Sira Rangup, Confirm Menjilat Jari!

Siapa yang tahu akan kuih sira sambal ini? Ramai peminat kuih ini dan agak susah juga nak cari kuih tradisional di bandar sekarang. Nampak mudah cara dan bahannya tapi hakikatnya kalau salah cara buatnya tak akan lama jadi rangup dan lembik selepas disira.
Resipi ini dikongsi oleh pengguna Facebook yang bernama NoraFiza Kamarin dan ramai yang tekan suka pada resipi ini! Anda pun boleh cuba.

Baca juga: Ini Petua Nak Masak Sambal Tumis Sedap Macam Orang Tua
RESIPI POPIA SIRA RANGUP, CONFIRM MENJILAT JARI!

Bahan utama:(inti sayur)

– 1 pek kulit popia/50keping
– 1 biji sengkuang (saiz sederhana)
– 3 biji lobak (saiz sederhana)
– 2 sudu besar udang geragau
– Sedikit serbuk perasa
Cara membuat:

1. Sagat panjang-panjang sengkuang dan lobak.
2. Tumis bahan-bahan semua dalam kuali dengan sedikit minyak. Masak bahan-bahan layu sahaja.
3. Kemudian toskan dan sejukkan bahan tadi dalam raga yang berlubang supaya air dari lobak,sengkuang tadi kering.Kalau tak kering nanti time menggulung kulit koyak dan hasilnya tak cantik dan tak rangup.
4. Bahan inti dah kering dan sejuk boleh mula menggulung.

5. Gulung jangan terlalu ketat atau padat. Inti pun jangan terlalu banyak. Sederhana saja supaya popia tak lemau atau lembik bila sejuk.Lekatkan dengan air saja pada hujung gulungan supaya tak terbuka.
6. Habis menggulung semua popia boleh goreng garing-garing dengan api yang sederhana.
7. Toskan popia goreng bagi suam-suam atau sejuk sebelum disira.
Bahan-bahan sambal sira
– 8 sudu besar cili kisar(10 tangkai cili kering+ 1/2labu bawang putih+air sikit paras-paras bahan sahaja/blend halus)ambil 8 sudu besar saja dari bahan yang di kisar.
– 15 sudu besar/ 1 ½ cawan kopi gula pasir
– 2 sudu besar sos cili
– 1 sudu kecil Cukup rasa
– 2 sudu besar bijan
– 1/2 cawan minyak masak
Cara memasak:

1. Tumis cili yang dikisar hingga pecah minyak.
2. Masukkan perasa cukup rasa, gula pasir,sos cili dan bijan. Kacau hingga pekat dan berbuih,api sederhana sahaja. Jangan tambah air sebab cili kisar dah ada air.
3. Gula memang guna lebih dari cili. Itulah tip untuk bagi popia kekal rangup.Sos cili pula untuk bagi nampak berkilat cantik hasilnya.
4.Dah pekat serta berbuih ganas,tutup api bagi suam-suam.
5.Sambal dah suam terus masukkan popia gaul sampai rata.

6.Susun popia dalam dulang atau talam tapi jangan susun bertindan-tindan atau bertindih-tindih kalau tak nanti popia tak kekal rangup. Dah sejuk baru boleh susun dalam bekas.
Dah siap. Selamat mencuba!
Sumber: Facebook NoraFiza Kamarin


Resipi Portugese Egg Tart Yang Tidak Muak, Pasti Jadi ‘Kegilaan’ Anak-Anak

Portugese egg tart adalah antara juadah pencuci mulut atau pastri yang menjadi kegemaran ramai khususnya anak-anak. Mungkin ramai dalam kalangan kita yang selalu beli tart ini di kedai pastri sahaja tapi tak tahu macam mana nak buat kan? Tak susah pun, jadi jom kita jadikan masa cuti sekolah ini untuk buat Portugese Egg Tart bersama anak-anak di rumah. Barulah puas makan kan?
PORTUGUESE EGG TART
Minggu ni saja entah kali berapa buat Portuguese Egg Tart sebab teringin nak makan. Nasib baik boleh buat sendiri. Portuguese egg tart ni terkenal di Macau, dibawa masuk ketika zaman kolonial Portugis kemudian diubah suai mengikut citarasa orang Asia. Kalau resepi asal dari Portugal mereka letakkan serbuk kayu manis, bila sampai di Macau tak letak dah. Kat kedai bakeri kita pun banyak je jual, tapi biasanya tak kena dengan tekak sebab tak suka rasa telur yang kuat, cepat muak. Jadi untuk mendapatkan rasa yang sedap tapi tak muak marilah kita belajar buat sendiri. Resepi ni senang sangat, kita gunakan kulit pastri segera. Tak payah nak uli-uli lagi.

– Puff pastry ready made (Beli jenama Kawan)
Bahan kastard :

– 4 biji telur
– Sedikit esen vanila
– 150ml air
– 250ml susu full cream (saya guna Dutchlady)
– 120g gula kastor
– 1 tbsp tepung jagung
Cara-caranya ada di gambar.
1. Canaikan manja kulit pastri, jangan nipis sangat. Letak tepung sikit biar tak melekat. Botol tu bukan hiasan ya, itulah roller kita. Guna je apa yang ada.

2. Potong pastri lebih besar dari acuan. Sekeping pastri boleh buat 5 biji tart. Lebihan tepi-tepi itu masih boleh guna tau, bulatkan kemudian canai semula. Kalau nak buat untuk hari lain, simpan dalam bekas dan masukkan dalam peti ais. Kalau tak ada acuan, cawan muffin yang keras tu pun okay je.

3. Masukkan pastri ke dalam acuan, tekan-tekan bagi rapat ke dinding. Jangan bagi ada gelembung udara. Mak pesan anak dara buat kerja bagi kemas sikit. Lebihan yang terkeluar dari acuan tu potong, lalukan dengan pisau. Bila bakar nanti kulit pastri mengembang, jadi kemaslah sikit rupanya nak oi. Ketepikan sekejap. Panaskan oven sementara kita buat kastard. Panaskan je tau, jangan pi masukkan pula.

4. Ha, bahan untuk kastard tadi campur je semua. Kacau kacau kacau bagi sebati. Telur tu jangan lupa basuh. Anti betul orang tak basuh telur sebelum nak guna. Susu full cream kalau nak ganti dengan susu cair pun boleh. Halal.

5. Adunan kastard tadi kita tapis dulu, kemudian tuang ke dalam acuan. Bakar 200°c, 40 minit.

6. Tadaaa! Dah siap. Menggoda kan. Inilah 5 biji tart yang terakhir, tak sempat keluarkan dari acuan terus ambil gambar. Yang bakar awal-awal tadi semua dah habis kena ngap!

Oh ya, hitam di permukaan tart tu bukan hangit tau, itu dikira ‘signature burn’ untuk portuguese egg tart. Kalau ada ‘signature burn’ tahniah! Portugese egg tart menjadi dan ia sangatlah seksi. Hahaha.
Makan panas-panas memang sedap! Kulit pastri ni rangup, bila dah sejuk kulit tu akan jadi lembut. Kalau dah sejuk masukkan je dalam oven, panaskan semula. Nak buat minum petang boleh, nak bawa pergi jamuan office boleh, eh semua boleh la. Okay, esok dah boleh serbu pasaraya cari kulit pastri.
Selamat mencuba!
Sumber : Faridah Ainuddin


Resipi Portuguese Toast Ala Harolds Bread, Buat Sendiri Siap Boleh ‘Adjust’ Manis!

Pasti ramai yang suka pergi Harolds Bread kan? Memang rambang mata dibuatnya, banyak pilihan roti serta pencuci mulut yang mengiurkan. Antara top seller di kedai ini adalah Portuguese Toast. Tapi mungkin roti ini terlalu manis buat sesetengah orang. Mudah saja nak buat sendiri, anda juga boleh ubah suai kemanisan mengikut tekak masing-masing. Sangat sedap dan berkrim! Boleh hidang sebagai sarapan mahupun minum petang.
Baca juga: Anak-Anak Boleh Main ‘Tablet’ Tapi Ada Syarat Yang Ketat Perlu Dipatuhi…

RESIPI PORTUGUESE TOAST

Menu breakfast, minum petang pun boleh. Selalu kalau nampak Harolds Bread suka sangat beli sebab sedap.

Kali ni kita buat sendiri, rasa creamy yummy-yummy. Lepas ini buat sendiri sahaja lah senang boleh adjust rasa manis apa semua sendiri.

Bahan-bahan:
1. 2 keping roti (Gardenia) putih atau roti benggali. Boleh potong ikut tebal masing-maisng. Cuma kalau roti Gardenia nipis sikit.
2. 2 keping cheesedale
3. Susu segar (sukatan agak-agak sahaja, beli kotak kecil pun dah cukup)
4. Gula perang. Letak ikut manis yang suka
5. 1 sudu butter
Nota: Sukatan bahan boleh ikut cita rasa sama ada nak manis atau keju lebih.
Cara membuat:
1. Masukan butter, susu, kemudian cheese dan gula. Kacau dan masak atas api yang kecil sehingga cair dan pekat tapi jangan terlalu pekat.
2. Tutup api. Sapu atas roti tadi. Masuk dalam oven. Bakar sampai bahagian permukaan atas roti menjadi keperangan. Anggaran dalam 7-10 minit. Guna api atas bawah 160. Adjust ikut oven masing-masing.

Dah siap! Selamat mencuba.
Sumber: Facebook Ju Zue


Resipi Puding Mangga Viral, Sedap Makan Sejuk-Sejuk!

Sekarang musim panas, memang best dapat makan pencuci yang sedap dan sejuk. Mesti lega tekak bila dah makan. Tapi nak buat pencuci mulut apa pulak ya?
Kalau tak ada idea buat pencuci mulut apa, Mr. Ali telah berkongsi di halaman Facebooknya tentang resipi puding mangga. Like dan share pun banyak! Mesti sedap ni!

Baca juga: 8 Resepi Sup Sihat Yang Anda Kena Cuba, Senang & Kenyang!
RESEPI PUDING MANGGA

Memang mudah je nak buat. Anda pun boleh cuba!

Bahan-bahannya

– Loyang petak 8 inci
Lapisan pertama (putih)
– potong dadu 4-5 biji mangga. Nak kurangkan pun boleh.
– 8 gram agar – agar tali
– 3 cawan air
– 50 gram gula
– 130 gram susu segar
– 30 gram dairy whipping cream
Lapisan kedua (kuning)
– 300 gram puree + 2 sudu sunquick mangga (blend mangga .sebelum blend tu masukkan 2 sudu sunquick mangga. Kisar halus.Pakai lebih kurang dalam 3-4 biji mangga dan dah blend sila tapis)
– 8 gram agar-agar tali
– 3 cawan air
– 30 gram gula
– 130 gram susu cair
– 30 gram dairy whipping cream
– 3 sudu makan sunquick mangga
Cara-caranya:

Lapisan Pertama (putih)
1. Potong dadu 4-5 biji mangga. Letakkan dan susun dalam loyang. Nak kurangkan letak mangga pun boleh. Atas citarasa masing2. Setkan dalam peti sementara buat proses seterusnya.

2. Letak atas api sederhana 8 gram agar – agar tali + 3 cawan air.
3. Biarkan mendidih & agar2 tali tadi terurai , masukkan 50 gram gula. Dah larut baru masukkan 130 gram susu segar + 30 gram dairy whipping cream.

4. Biarkan mendidih dalam 2-3 minit. Kacau jap then off api.
5. Biarkan dalam 3-4 minit baru tuangkan perlahan2 keatas mangga yg diletakkan dalam loyang tadi
6. Setkan dalam peti
Lapisan Kedua (kuning)
(dalam 3-4 biji mangga)
1. Api sederhana, masukkan 8 gram agar – agar tali + 3 cawan air
2. Bila mendidih masukkan 30 gram gula.
3. Bila gula dah larut masukkan 130 gram susu cair + 30 gram dairy whipping cream + 300 gram puree mangga & 3 sudu makan sunquick mangga

4. Kacau sebati & biarkan mendidih selama 2-3 minit. Tutup api. Bagi suam dulu dalam 3-4 minit baru tuang perlahan-lahan keatas lapisan putih tadi. Sebelum tuang cucuk2 dulu pakai garpu agar lapisan melekat & tak terpisah.

5. Setkan dalam 3-3 jam dan dah boleh makan sejuk-sejuk.
Dan dah siap! Selamat mencuba dan confirm best makan time sejuk-sejuk!
Sumber: Facebook Mr. Ali


Resipi Red Ruby Thai Guna Bunga Telang, Warna Lain Dari Yang Lain

Kalau makan di restoran Thai, sudah semesti saya akan pesan pemanis mulut Thai ini. Diberi nama Tub Tim Grob atau lebih dikenali sebagai Red Ruby, ia diperbuat daripada sengkuang cina yang disalut tepung ubi, kemudian dihidangkan bersama kuah santan berais dan hirisan nangka. Sudah pasti ia melegakan tekak yang haus dan kering.
Dinobatkan sebagai World’s 50 Best Dessert by CNN Travel
Dari segi rasa, Red Ruby mempunyai kemanisan daripada sirap gula, liat dan rangup dari sengkuang bersalut tepung ubi dan sedikit masin daripada santan. Sudah diakui enak oleh dunia, CNN Travel menobatkan Red Ruby sebagai dessert terbaik di dunia bersama-sama cendol dan pulut mangga.

Resipi Red Ruby Bunga Telang

Ingin membawa kelainan, resipi Red Ruby ini digubah semula dengan pewarna dari ekstrak bunga telang. Bunga telang kaya dengan pelbagai khasiat seperti meremajakan kulit, menurunkan tekanan darah, sumber antioksidan dan juga mampu hilangkan stress.

Bahan-bahan :

Sirap Gula

1 cawan air
1 cawan gula
2 helai daun pandan (diikat)

Kuah Santan

1 kotak santan (boleh dicampur sedikit susu cair)
Secubit garam
Air (jika tidak mahu tekstur terlalu pekat)

Red Ruby

Sengkuang cina (dikupas) / boleh digantikan dengan sengkuang biasa
Tepung ubi
Air ekstrak bunga Telang (20 kuntum bunga)

Cara-cara :

Sengkuang dikupas dan dipotong dadu. Satukan sengkuang bersama air ekstrak bunga telang dan tunggu 5 minit.
Ekstrak air bunga telang dengan rendamkan bunga telang di dalam air panas, tunggu 5 minit.

Tos sengkuang dan gaulkan dengan tepung ubi.
Tapiskan lebihan tepung dan masukkan sengkuang yang disalut ke dalam air mendidih.
Tos sengkuang apabila timbul dan masukkan dalam air berais untuk sejukkan.

Hidang sengkuang bersama kuah santan berais, sirap dan hirisan nangka.

Boleh tonton video penuh resipi Red Ruby di platform Youtube Sirap Limau. Subscribe sekali tanda sokongan kepada content kami!


7 Resepi Kebahagiaan Rumah Tangga, Untuk Suami Isteri

Jangan ingat makanan sahaja ada resipi. Rumahtangga juga perlukan adunan kasih sayang yang cukup, baru sedap rasanya!
Indahnya perkahwinan yang dihiasi dengan cinta dan kasih sayang. Kemanisan berumahtangga menyedarkan diri betapa besarnya nikmat yang Allah berikan buat hamba-hambanya melalui kasih sayang. Hubungan suci yang terjalin ini memberi impak yang besar dalam kehidupan insan-insan yang melaluinya.

Untuk mengekalkan sebuah perkahwinan kita perlu kreatif mencipta resepi-resepi tertentu yang boleh diguna pakai dalam perhubungan, untuk memastikan setiap hari yang dilalui dalam perkahwinan memberi kebahagian buat kedua-dua individu yang melaluinya.
Perkahwinan boleh diumpamakan seperti masakan, memerlukan rempah untuk membentuk rasa, memerlukan garam untuk perasa, memerlukan asam untuk sedikit rasa masam,dan gula untuk memberi kemanisan dalam masakan. Tanpa bahan-bahan ini maka hilanglah keenakan masakan itu.
Begitu juga dengan perkahwinan, memerlukan kasih dan sayang untuk terus memekarkan cinta, memerlukan senda dan gurau untuk menambahkan lagi rasa dan warna dalam rumah tangga, memerlukan sedikit pertengkaran manja untuk menghangatkan lagi hubungan.

Resepi kebahagiaan rumah tangga
Anda boleh gunakan resepi-resepi yang berikut untuk merasai ke bahagian dalam perkahwinan. Semoga resepi di bawah bermanfaat untuk digunakan dalam melayari alam berumah tangga. Bahagia sebuah perkahwinan itu terletak kepada cara pasangan itu melayarinya.

Suami solat di masjid, malam-malam ajak isteri tahajjud
1. Solat Berjemaah
Solat merupakan satu kewajipan buat hamba-hambanya. Dirikanlah solat, kerana solat itu merupakan tiang agama.
Sabda Rasulullah SAW yang bermakdus, “Solat itu tiang agama, barangsiapa yang mengerjakannya maka ia menegakkan agamanya dan barangsiapa yang meninggalkannya ia meruntuhkan agamanya.” (Hadis riwayat Al-Bahari dan Muslim)
Solat berjemaah lebih afdhal daripada solat berseorangan. Suami merupakan imam buat isteri. Imamkanlah ahli keluarga anda sekurang-kurangnya satu waktu sehari. Berjemaah itu sesungguhnya mengeratkan hubungan antara satu sama lain.
Bab nak sediakan bahan masak tu yang ‘rajin’ tu kan?
2. Masak dengan air tangan sendiri
Orang tua-tua selalu berkata, ‘nak ikat suami, ikatlah perut dia’. Ini adalah resepi yang mak-mak kita amalkan. Mereka jadikan air tangan masakan mereka untuk mengikat suami mereka.
Walaupun anda adalah wanita yang bekerjaya cubalah memasak untuk keluarga anda. Walaupun masakan itu ringkas tetapi jika di masak dengan hati yang ikhlas ia tetap hidangan yang terbaik buat ahli keluarga.
Buat wanita-wanita yang kurang mahir dalam masakan, mulalah belajar memasak dari sekarang, ingat ‘practice make perfect’.
Isteri mahukan hadiah penghargaan dari hati suami yang ikhlas
3. Bagi ‘Surprise‘
Semua pasangan amat suka perkataan ini. Berilah kejutan buat pasangan anda untuk hari-hari istimewa anda berdua. Selain itu, cubalah buat pembaharuan dalam memberi kejutan. Berilah pasangan anda kejutan yang tidak terlintas di fikiran mereka.
Kejutan juga tidak semestinya hanya untuk hari-hari istimewa, tapi jadikanlah hari-hari biasa anda berdua sebagai hari istimewa dalam hidup anda. Mulakanlah rancangan anda untu membuat kejutan buat pasangan anda.
Dengar dulu apa pasangan mahu cakap
4. Beri Perhatian & Jadi Pendengar Setia
Beri perhatian kepada pasangan anda. Luangkan masa untuk bertanya tentang aktiviti-aktiviti seharian mereka. Kongsi setiap kegembiraan dan kesedihan mereka. Dengar keluhan mereka dan carilah jalan penyelesaian bersama.
Jadilah pasangan yang prihatin terhadap setiap emosi pasangan anda. Mungkin ini perkara yang remeh bagi sesetengah orang tetapi setiap perkongsian dan perhatian itu akan membawa hubungan anda ke satu tahap yang baru.
Sentuh pasangan dengan penuh perasaan
5. Sentuhan Mesra
Sentuhan merupakan jambatan yang menyambung hubungan emosi antara dua jiwa. Menyentuh pasangan anda mengalirkan cinta dan menyambung ikatan di hati. Sentuhlah pasangan anda dengan penuh kasih sayang. Sentuhan boleh dilakukan dalam keadaan santai.
Pastikan anda menyentuh pasangan anda setiap hari. Jangan mengharap suami atau isteri yang perlu memulakan sentuhan. Jika suami tidak memulakan sentuhan, para isteri ambillah langkah pertama untuk menyatakan pada suami bahawa anda memerlukan sentuhan melalui perbuatan.
Ambil berat dan bertolak ansur sesama pasangan
6. Komunikasi dua-hala
Kegagalan rumah tangga biasanya berpunca daripada kurangnya komunikasi yang berkesan dalam hubungan. Perkahwinan memerlukan komunikasi untuk menyatakan perasaan cinta dan rindu. Komunikasi juga penting untuk mencari jalan penyelesaian terhadap permasalahan dalam rumah tangga.
Setiap ketidakpuasan hati juga perlu disuarakan supaya tidak menjadi duri dalam hati. Luahkan segala-galanya melalui komunikasi. Belajarlah cara untuk berkomunikasi yang berkesan supaya kedua-duanya memdapat manfaat dan membawa kerukunan rumah tangga.

7. Percutian
Ada kalanya, isteri rasa bosan jika hanya duduk di rumah. Bila cuti sekolah sekalipun, asyik balik rumah mak atau mak mentua. Bagaikan tiada masa untuk diri sendiri.
Apa kata masing-masing merancang dan merealisasikan percutian keluarga yang akan diingat sampai bila-bila. Tidak perlu sampai ke kota London atau Paris, Malaysia ada banyak destinasi yang menarik seperti Pulau Tioman, Pulau Perhentian dan lain-lain.
Isteri akan lebih rasa dihargai kerana bebas dari memikirkan soal kerja-kerja rumah, sambil menenangkan fikiran sambil mendengar bunyi ombak laut.
Selamat mencuba!


5 Idea Roti Bakar Buat Anak Sebelum Ke Sekolah, Pasti Si Kecil Teruja Bangun Setiap Pagi!

Sarapan pagi amat penting untuk anak sebelum memulakan hari mereka di sekolah. Sarapan pagi menolong anak mempunyai tahap penumpuan yang tinggi di sekolah. Justeru itu, ibu berhempas pulas menyediakan sarapan buat anak sebelum ke sekolah sehinggakan satu tahap kekeringan idea apa nak masak buat mereka. Apa kata cuba roti bakar?
Pasti anak sudah jemu makan nasi, bihun setiap pagi, cuba tukar menu sarapan anak anda dengan sesuatu yang lebih ringan tapi mengenyangkan! Roti bakar bukan sahaja boleh dimakan di rumah, malah sesuai dibawa bekal ke sekolah. Jadi, jom cuba 5 koleksi resipi roti bakar buat sarapan pagi anak yang penulis akan kongsikan ini!

Baca juga: 5 Resepi Sarapan Bayi Simple, Berkhasiat & Sedap. Sesuai Untuk Minum Petang Juga
5 IDEA ROTI BAKAR UNTUK SARAPAN PAGI ANAK
1. ROTI BAKAR ISI PISANG

Bahan-bahan:

250 g tepung gandum
3 sudu besar gula pasir
1 sudu teh Fermipan
125 ml air suam
2 sudu besar marjerin
1 biji telur
5 batang pisang (potong 2)

Cara penyediaan:

Sediakan bahan yang diperlukan.
Masukkan gula, air suam dan fermipan ke dalam gelas, kacau kemudian tutup rapat. Biarkannya selama 5 minit sehingga yis aktif dengan timbul buih.
Kemudian, uli adunan tepung gandum, telur dan yis dalam mangkuk. Seterusnya, masukkan marjerin separuh dan uli dengan hand mixer hingga ia betul-betul licin dan tidak melekit pada tangan.
Seterusnya, biarkannya dalam mangkuk yang ditutup dengan wrap selama 30 minit. Pastikan ia mengembang hingga 2 kali ganda.
Selepas 30 minit, kempiskan doh dan bahagikan kepada 10 bahagian. Isi setiap satu bahagian dengan pisang yang telah dipotong dua. Kemudian, biarkannya lagi selama 20 minit.
Akhir sekali, bakar roti selama 10 minit dengan api perlahan menggunakan pan yang telah dipanaskan. Selepas 10 minit, bakar bahagian lain dalam tempoh masa yang sama.

2. ROTI BAKAR OVEN

Bahan-bahan:

500 g tepung gandum
250 ml air sejuk
2 sudu besar susu tepung
4 sudu besar gula pasir
2 sudu teh yis segera
1 sudu teh SP
4 sudu besar marjerin
1/2 sudu teh garam

Cara penyediaan:

Campurkan semua bahan kecuali marjerin dan garam.
Kemudian, uli sehingga separuh licin dan masukkan marjerin serta garam.
Uli lagi sampai sebati. (tanda doh licin ialah ketika ditarik, doh tidak mudah pecah)
Selepas doh licin, bulatkannya dan tutup menggunakan kain selama 1 jam. Selepas 1 jam, kempiskan doh.
Seterusnya, bentuk bulat di atas loyang yang telah disapu marjerin.
Tunggu sehingga doh mengembang semula kemudian taburkan keju parut atau bijan mengikut citarasa masing-masing.
Bakar selama 45 minit dan akhirnya roti bakar oven siap!

3. ROTI BAKAR PISANG COKLAT

Bahan-bahan:

4 keping roti putih (tanpa tepi)
Mentega secukupnya
2 biji pisang (dipotong dadu)
Choco chips secukupnya

Bahan-bahan campuran:

1 sudu teh tepung gandum
Air masak

Cara penyediaan:

Sediakan roti tanpa tepinya, nipiskan roti menggunakan rolling pin dan sediakan juga potongan dadu pisang.
Susun kepingan pisang di tepi roti, kemudian bancuh adunan menggunakan tepung gandum dan air secukupnya dan masukkan choco chips ke dalam roti.
Seterusnya, tekan dan canai roti. Kemudian, sapukan adunan tepung pada hujung roti dan tampal.
Akhir sekali, panaskan mentega, bakar roti sehingga ia berubah warna pada kedua-dua bahagian.

4. ROTI BAKAR CINNAMON

Bahan-bahan:

3 keping roti putih
1 biji telur
2 sudu besar susu cair

Bahan-bahan Pelengkap Cinnamon

1/2 sudu teh serbuk cinnamon
Garam
Marjerin
1 sudu besar SKM

Cara penyediaan:

Sediakan semua bahan. Potong roti menjadi bentuk segitiga.
Pukul telur, masukkan serbuk cinnamon dan garam kemudian goncang dengan merata.
Seterusnya, tambah susu cair dan SKM. Goncang lagi dan kemudian celupkan roti ke adunan telur tadi.
Cairkan marjerin dalam kuali dan bakar roti sehingga ia berubah warna.
Roti bakar cinnamon akhirnya siap!

5. ROTI BAKAR TELUR DAN SOSEJ

Bahan-bahan:

2 biji telur
1 sosej
1 keping roti putih
1 ulas bawang putih
Beberapa bawang merah
2 sudu besar sos tomato
1 sudu besar sos tiram
Garam dan lada secukupnya
75 ml air
2 sudu makan marjerin

Cara penyediaan:

Hiris nipis bawang putih, bawang besar dan sosej.
Kemudian, tumiskan bawang putih dan bawang besar hingga naik bau.
Seterusnya, masukkan sosej bersama sos tomato, sos tiram, garam serta lada secukupnya dan 25ml air. Tunggu hingga masak. Setelah masak dan sos meresap masuk, keluarkan sosej dan ketepikannya dahulu.
Selepas itu, pukul telur dengan 50ml air, masukkan garam secukup rasa dan gaul hingga sebati.
Kemudian, masukkan telur dalam kuali yang panas. Seterunsya, potong roti kepada 2 bahagian dan letakannya di atas telur. Biarkan sedikit ruang antara kepingan roti untuk memudahkan anda melipatnya.
Setelah masak, balikkan telur tadi dan letak sosej dan keju parut di atas kepingan roti.
Seterusnya, lipat ke dalam adunan telur untuk menyesuaikan bentuk roti dan lipat juga kepingan roti.
Akhir sekali, angkat apabila roti bakar anda sudah masak.

Selamat Mencuba!
Sumber: Orami


Resipi Roti John Yang Pasti Buat Anda ‘Terliur’, Senang Je Nak Buat!

Bukan sahaja dalam bulan Ramadan, malah ketika hari biasa pun makanan ini akan menjadi perhatian orang ramai. Apakah makan tersebut? Ya! Roti John. Ternyata Roti John adalah pelengkap selera bagi sesiapa sahaja tidak kira tua atau muda. Mudah untuk didapati dan harga yang murah, Roti John ini memang menjadi kegilaan ramai apabila tibanya musim berpuasa. Bukan sahaja rasanya yang enak, malah mengenyangkan pula tu. Jadi, kalau malas nak berkunjung ke bazar untuk mendapatkan roti ini, apa kata cuba buat di rumah? Boleh buat dalam kuantiti yang banyak untuk seisi keluarga juga ya!
forum.lowyat.net

RESEPI ROTI JOHN HOMEMADE
BAHAN-BAHAN
www.facebook.com/groups
Roti john/roti oblong (belah tengah)
Daging kisar ramly (daging burger pon ok)
Bawang merah,cili merah, cili api
2-3biji telur
Planta
Sos cili
Mayonis
Thousand island
Sayuran : timun, kubis
Sedikit garam

CARA-CARANYA
1) Satukan telur, daging, dan bawang hiris, cili hiris dan juga garam. Ketepikan.

www.facebook.com/groups
www.facebook.com/groups
2) Sapu roti dgn planta . Ketepikan.
www.facebook.com/groups
3) Sapu kuali dengan sedikit planta, masukkan dging tadi dan biarkan daging tu sampai masak.
www.facebook.com/groups
Tekapkan roti tersebut diatas daging tadi. Biarkan sekejap baru diterbalikkan.
www.facebook.com/groups
4) Bila dah masak, baru angkat dan letak sayur dan sos yang ada. Siap dipotong, mudah kan?

www.facebook.com/groups
Sedapnya! Boleh makan untuk berbuka dan sahur juga. Mesti kenyang dan anak-anak suka kan? Selamat mencuba.
Sumber: Tengku RosElyza Raja Muhammad


Selain Roti Cadbury, Ini Pula Resipi Roti Peanut Butter Goreng Meleleh Viral Anda Kena Cuba!

Baru-baru ini viral di laman media sosial dengan resipi roti inti Cadbury yang ternyata dapat menarik selera orang ramai. Oleh itu, ramai dalam kalangan penggemar makanan turut mempelbagaikan jenis inti untuk roti ini dan salah satunya adalah roti berintikan peanut butter. Apa yang menarik perhatian lagi adalah inti peanut butter yang meleleh-leleh keluar akan menjadi kegemaran anak-anak dan seisi keluarga.
Macam mana nak buat? Jom kita ikut resipi yang dikongsikan oleh wanita ini yang mendapat lebih 4 ribu perkongsian Facebook.

RESIPI ROTI PEANUT BUTTER GORENG MELELEH
Roti tu saya goreng guna marjerin ye pakai kuali pan…bila marjerin dah panas masukkan roti terbalik-balikkan agak-agak garing angkat. Saya tekap pakai tupperware.
1.Bahan yang diperlukan adalah roti dan peanut butter.

2. Tupperware untuk buat bentuk roti.

3. Ini adalah rupa bentuk roti yang telah ditekap menggunakan tupperware bersama inti peanut butter.

4. Gorengkan dalam kuali pan yang panas. Boleh tengok peanut butter tu meleleh-leleh keluar dari roti apabila anda gigit.

5. Ini adalah cara-caranya untuk buat roti peanut butter meleleh.

*Boleh juga buat untuk bekal anak ke sekolah!
Sumber : Aila Syakila


Resipi Roti Pizza ‘Cheese’ Untuk Kelainan Santapan Minum Petang Anak Di Rumah

“Anak balik sekolah petang ni nak jamu apa eh? Kesian pula tak ada minum petang yang sedap-sedap untuk budak-budak ni”
Bila anak pulang dari sekolah atau dari kelas tambahan pada waktu petang, mesti perut mereka pun dah mula berkeroncong. Biasalah, waktu-waktu petang ini merupakan masa untuk mereka beriadah dan juga minum petang. Jadi, untuk ibu yang ada di rumah dan tak ada idea apa nak masak sesuatu yang berlainan untuk minum petang, jom cuba resipi roti ini. Mesti anak-anak suka!

www.facebook.com/EmaAkhirudin
RESIPI ROTI CHEEZY PIZZARIA UNTUK SI MANJA
Ibu-ibu, petang-petang ni jom kita pikat hati anak-anak soleh. Anak-anak kan suka nau makan pizza, kali ni ibu bagi surprise ROTI CHEEZY PIZZARIA. Allah, bukan takat anak je riang ria, daddy pun tumpang bermanja. Bahannya sangat MUDAH, memang dok ada kat dapur pun. Ibu-ibu cubalah, esok hari minggu boleh pakat buat dengan anak-anak. Steps nya ema dah letak di gambar tau.

VIDEO UNTUK PANDUAN

Bahan-bahan Untuk Sos Pizza
1. 4 sudu tomoto puree
2. 1 sudu kecil olive oil
3. 1 sudu gula
4. Garam secukup rasa
5. Serbuk lada hitam
6. Sedikit air (ikut suka nak likat macam mana)
www.facebook.com/EmaAkhirudin
Bahan untuk roti sosej

1. Sos pizza yang dah siap tadi
2. Sosej di potong dua (boleh rebus atau microwave kan jerrr. Ema microwave je cepat sikit)
3. Kraft cheese, yumsss
4. Roti Gardenia, sungguh enak dimakan begitu saja
Caranya
1. Buat sos pizza dulu. Masukkan 4 sudu tomoto puree dalam mangkuk dengan bahan-bahan sos yang lain. Kacau supaya sos tu likat ala ala sos tomato. tak cair sangat.
www.facebook.com/EmaAkhirudin
2. Letak sos atas roti gardenia yang dah dipotong dua. Kalau malas potong pun takpe
3. Susun sosej cantik-cantik atas roti, selimutkan dengan cheese
www.facebook.com/EmaAkhirudin
4. Panaskan oven – high temperature (boleh la buat dari awal)
5. Masuk roti sosej tadi, kejap je (dalam 2 – 3 minit) janji cair cheesenya. Lagi pulak temperature tu dah panas dan sosej pun dah masak separuh.
www.facebook.com/EmaAkhirudin
6. Siap! Hidang ketika panas. Sedapnyaa!
www.facebook.com/EmaAkhirudin
Sumber : Rahimah Ahmad Akhirudin


Resipi Roti Sangkaya Ala Boat Noodle, Memang Sedap Boleh Cicah Banyak Kali

Anda peminat roti sangkaya? Biasanya kalau pergi makan kat kedai Boat Noodle mesti menu ini jadi pilihan utama kan? Roti kukus dicicah bersama sangkaya yang lemak berkrim memang buat selera kita bertambah-tambah.
Sebenarnya, tidaklah susah sangat nak buat roti sangkaya ini. Anda boleh hasilkan sendiri di rumah saja kerana ia tidak menggunakan banyak bahan. Apa yang penting, anda boleh simpan dan cicah banyak kali! Pada suri rumah yang nak buat side income, bolehlah jual menu roti sangkaya ini. Dijamin memang sedap dan disukai ramai! Jom, lihat cara untuk membuatnya.

Cara Nak Buat Sangkaya Ala Boat Noodle

Bahan-bahan yang diperlukan:

5 helai daun pandan (kisar bersama 1 cawan air dan tapiskan ambil airnya sahaja)

1 biji telur
1 kota santan atau 1 tin susu cair
1 sudu besar tepung jagung
Gula dan garam secukup rasa
Caranya:
Masukkan kesemua bahan-bahan ke dalam periuk dan kacau sehingga sebati. Kemudian, letakkan di atas dapur dengan menggunakan api yang sederhana. Kacau sehingga ia mendidih. Kena kacau selalu kalau tidak kuah akan berketul-ketul. Bila dah masak tutup api dan hidangkan! Lebihan sangkaya anda boleh simpan di dalam peti sejuk untuk hidangan di lain hari.

Kukus Roti Kalau Nak Lebih Sedap
Biasanya sangkaya ini memang enak jika dimakan bersama kepingan roti. Melalui perkongsian resipi ini, anda dicadangkan untuk menggunakan roti Gardenia yang dikukus terlebih dahulu. Anda boleh potong kepada 4 bahagian kepingan roti dan kukus seperti biasa. Hasilnya, roti akan lebih lembut dan super sedap apabila dicicah bersama sangkaya.

Selamat mencuba!
Sumber: Elyani Khai


Resipi Sambal Berlada Tauhu Telur, Yang Pasti Menjadi & Mudah!

Tauhu jepun atau tauhu telur ini memang sedap kalau kena cara masaknya. Lauk tauhu telur antara menu makan tengahari atau malam yang paling ringkas untuk disediakan. Ada yang letak dalam sup, masak sambal, masak sos tiram dan sebagainya. Akan tetapi, teksturnya yang lembut kadang-kala menjadikan tauhu ini hancur dan nampak tak cantik apabila dihidangkan. Perkongsian yang dimuat naik oleh pengguna tiktok @limaunipisoffice mengenai resipi sambal berlada tauhu telur.
Baca juga: 10 Etika Melawat Ibu Yang Baru Bersalin, Hormati Permintaan Ibu Bapa!

RESIPI SAMBAL BERLADA TAUHU TELUR
Bahan-bahan:

2 tiub tauhu telur
3 sudu tepung jagung
Minyak masak
1 biji bawang besar
3 ulas bawang putih
3 biji cili merah
8 biji cili api
1 sudu sos tiram
1 sudu teh serbuk kunyit
Garam
Gula
2 sudu asam jawa
Ikan bilis

Pertama sekali, tiub tauhu telur perlu lah dipotongkan kepada beberapa bahagian.

Kemudian, salutkan kuih tauhu telur pada tepung jagung. Tepung jagung digunakan kerana semasa goreng nanti ada rasa crispy-crispy.

Terus panaskan minyak, pastikan minyak betul-betul panas baru letak tauhu. Tidak perlu goreng terlalu lama, agak-agak sudah keperangan dah boleh angkat.

Masukan bawang merah, bawang putih, cili merah, cili padi dan blender sehingga separa halus.

Lalu, panaskan minyak dan tumis sampai pecah minyak.

Apabila sudah pecah minyak, masukan sudu sos tiram, serbuk kunyit, garam, gula dan kacau sehingga sebati.

Untuk sempurnakan rasa lagi, tambahkan perahan air asam jawa dan sedikit air masak supaya kuih tidak terlalu kering. Gaul sekali lagi sehingga pecah minyak.

Sebelum itu, goreng ikan bilis dan taburkan ke atas tauhu telur.

Akhir sekali, boleh tuangkan kuah berlada ke atas tauhu telur. Dah siap!
Selamat mencuba!
VIDEO PENUH

 @limaunipisofficial
Sambal Berlada Telur Rebus #fyp #foryou #fypシ #sambalbalado #telurrebus #myfoodie #limaunipis
 ♬ original sound – limaunipisofficial – limaunipis

Sumber: Tiktok limaunipisofficial


Resipi Buat Sardin ‘Homemade’ Ini Dapat 32K Perkongsian Di FB!

Mungkin sudah ramai dalam kalangan kita yang kurang membeli sardin di dalam tin gara-gara pernah kecoh dengan berita cacing di dalam sardin bertin. Oleh itu, salah satu cara yang selamat untuk anda menikmati lauk kegemaran ramai ini adalah dengan memasak sendiri sardin di rumah. Nak makan pun sudah tak rasa ragu-ragu lagi.
IKAN SARDIN HOMEMADE
Sejak pandai buat sardin sendiri, memang tak beli dah yang dalam tin. Ragu-ragu juga dek macam-macam kes dulu. Dah 3 bulan merenung tin sardin tiap kali pergi beli barang..hari ni baru dapat buat sardin..buat banyak-banyak..simpan stok frozen.

1. Cuci ikan bersih-bersih..saya guna ikan sardin + saba macerel +-3kg

2. Masukkan minyak..Stir fry 2 biji bawang holand yang dah blend smpai wangi.

3. Masukkan 10 biji tomato blend..gaul rata

4. Masukkan tomato puree 1 tin besar +-400g

5. Masukkan 1 tin air (guna tin tomato puree)

6. Masukkan garam secukup rasa

7. Masukkan gula secukup rasa

8. Masukkan ikan..ratakan kedudukan ikan..pastikan ikan tenggelam..kuah juga elok cair utk elakkan hangit dibawah.

9. Set high preasure 80 minit..kalau buat ikan 1kg 60 minit dah cukup,nanti test dulu samada tulang ikan dah lembut..kalau belum lembut, tambah masa HP 5 minut lagi..jika kuah terlalu cair,boleh stir fry bagi kering ckit..selamat mencuba.

Sumber : Nur Ezani Shukri


Nak Belajar Makan Sihat Tapi Risau Tak Kena Dengan Tekak? Cuba 5 Resipi Sayur Ini, Pasti Jatuh Cinta!

Seperti umum tahu, sayur mempunyai banyak khasiat dan kebaikan untuk badan. Namun, masih ada yang tidak lalu makan sayur kerana risau rasanya yang pahit. Sebenarnya, ada banyak resipi sayur yang boleh anda cuba.
Bukan sahaja bagus untuk badan, namun juga rasanya yang lazat dapat memikat hati sesiapa sahaja. Silap hari bulan, boleh bertambah nasi hanya disebabkan masakan sayur yang enak. Jom 5 cuba resipi sayur, melalui perkongsian penulis ini, boleh anda praktikkan di rumah!

Baca juga: Teknik Memasak Boleh Pengaruhi Khasiat Sayur, Ini Cara Betul
5 RESIPI SAYUR, PASTI AKAN BERTAMBAH PINGGAN NASI
1. BENDI GORENG PECAH TELUR

Bahan-bahan:

Kacang bendi
Telur (sebiji)
Ikan bilis (digoreng)
Bawang besar (dihiris)
Bawang putih (dihiris)
Lada merah (dihiris)
Garam
Ajinamoto (ikut citarasa sendiri)

Cara penyediaan:

Panaskan minyak dan tumis bahan-bahan yang dihiris semua hingga layu.
Masukkan garam dan ajinamoto. Kemudian, masukkan kacang bendi dan ikan bilis.
Kacau sebentar dan akhir sekali, pecahkan telur dan kacau hingga telur masak.
Bendi goreng pecah telur sedia untuk dihidang.

2. TERUNG GORENG BERLADA

Bahan-bahan:

2 batang terung (potong kecil dan digoreng)
2 sudu besar lada kisar
3 batang lada hidup (ditumbuk)
3 biji bawang merah kecil (ditumbuk)
2 ulas bawang putih (ditumbuk)
1 kiub pati ikan bilis
Gula

Cara penyediaan:

Panaskan minyak, tumis lada kisar dan bahan-bahan yang ditumbuk semua hingga garing naik bau.
Kemudian, masukkan kiub ikan bilis. Tumis sekali dengan bahan-bahan tumbuk hingga larut.
Masukkan sedikit air dan perasakan dengan gula.
Akhirnya, masukkan terung dan kacau sekejap.
Terung goreng berlada sedia untuk dihidang.

3. KANGKUNG GORENG BELACAN

Bahan-bahan:

Kangkung
Belacan (ditumbuk)
Lada merah (ditumbuk)
Bawang besar (ditumbuk)
Bawang putih (ditumbuk)
Garam
Ajinamoto (ikut citarasa sendiri)

Cara penyediaan:

Panaskan minyak dan tumis bahan-bahan yang ditumbuk semua hingga garing naik bau.
Masukkan garam dan ajinamoto. Kemudian, tambah air sedikit untuk bagi berkuah.
Akhir sekali, masukkan kangkung kemudian kacau sekejap.
Kangkung goreng belacan sedia untuk dihidang!

4. KACANG PANJANG TUMIS BERCILI

Bahan-bahan:

Kacang panjang
2 batang lada merah (ditumbuk)
3 biji bawang merah kecil (ditumbuk)
2 ulas bawang putih (ditumbuk)
Sedikit ikan bilis (ditumbuk)
Garam
Ajinamoto (ikut citarasa sendiri)

Cara penyediaan:

Panaskan minyak dan tumis bahan-bahan yang ditumbuk semua hingga garing naik bau.
Masukkan garam dan ajinamoto. Kemudian, masukkan air sedikit.
Seterusnya, masukkan kacang panjang dan kacau sebentar.
Kacang panjang tumis bercili sedia untuk dihidang!

5. SAWI + KAILAN GORENG DENGAN SUHUN

Bahan-bahan:

Sawi
Kailan
Suhun (direndam dengan air dan toskan)
Ikan bilis (digoreng)
Lada merah (dihiris)
Bawang besar (dihiris)
Bawang putih (dihiris)
1 sudu besar sos tiram
Sedikit garam

Cara penyediaan:

Panaskan minyak, tumis bahan-bahan yang dihiris semua hingga layu.
Kemudian, masukkan sos tiram, garam dan suhun.
Seterusnya, masukkan sawi dan kailan. Kacau sebentar dan tutup api apabila siap.
Taburkan ikan bilis goreng atas sayur semasa hidang.
Sawi + kailan goreng dengan suhun sedia untuk dihidang!

Nampak lazat kan semua hidangan? Pasti rambang mata mana satu yang patut anda cuba dahulu. Inilah istimewanya hidangan sayur, lauk yang berkhasiat namun masih boleh divariasikan. Cubalah! Pasti anda akan menjadi penggemar sayur selepas ini.
Sumber: Resepi Viral


Resipi Sekejap Dah Sedap Untuk Buka Puasa Dan Sahur, 15 Minit Dah Siap!

Bulan Ramadan kembali lagi! Gembira betul kalau dapat sambut dengan keluarga tersayang. Perkara yang paling best adalah kenikmatan sahur dan berbuka puasa. Seronok sangat!
Anda pasti pening memikirkan juadah yang sihat dan sedap untuk sahur dan berbuka puasa kan? Semua orang pun macam tu. Tapi macam mana nak memasak dengan cepat dan lazat dalam bulan puasa ni? ? Meh kami bagitahu…

Resipi buka puasa dan sahur, boleh cuba nanti

Haa.. Kat sini, kami kongsikan dua resipi mudah tapi lazat iaitu Nasi Goreng Nanas dan Mi Goreng Bijan untuk buka puasa serta sahur yang anda boleh cuba nanti! Menarik! Tapi macam mana membuatnya?

Jangan risau.. Nah, kami ada video untuk anda tengok cara menyiapkannya. Demo khas daripada pasangan selebriti, Atita Haris dan Nas T. Cute betul pasangan ni bila masak sama-sama. Hihi. ?

31896803_2474090099485016_1488653798145523712_n
Untuk Nasi Goreng Nanas, resipi ni menggunakan Kewpie Mayonnaise Japanese Style. Anda tahu tak yang Mayonis Kewpie boleh digunakan untuk ganti minyak? Pakai mayonis ni pun dah cukup membuatkan Nasi Goreng Nanas anda menjadi lazat. Nyum nyum.
31879972_1862990320417889_5593866685934206976_n
Untuk Mi Goreng Bijan pula, guna Kewpie Roasted Sesame Dressing. Paling menarik tentang sos ini, anda tak perlu pakai perasa tambahan dalam masakan. Memang sedap kalau dimakan bersama keluarga pada waktu sahur atau berbuka puasa. Admin pun nak cuba nanti. Syoknya!
Tapi berapa lama masa diambil untuk menyiapkannya? Jangan terkejut! Persiapan untuk memasak dua resipi ni cuma ambil masa 15 minit sahaja. ? Sebab tu anda kena guna sos Kewpie ni. Mudah dan cepat disediakan!
Kewpie sekejap dah sedap!

Bagi yang suka salad tu mesti tahu pasal jenama Kewpie ni kan. Tapi tak ramai yang tahu sebenarnya sos Kewpie ni boleh digunakan dalam masakan. Fuh! Bukan biasa-biasa jenama Kewpie ni tau.
Ramai ibu-ibu yang memilih sos Kewpie ni sebagai teman setia di dapur. Sos bijan panggang berkrim ini adalah antara sos salad yang terlaris di pasaran. Pilihan yang lebih sihat dan tepat!

Pada yang sukakan mayonis, Kewpie Mayonnaise Japanese Style boleh buat anda kecur air liur dengan rasanya yang lazat dan menyelerakan! Kalau anak anda jenis memilih makanan, boleh tambah sos ni dalam masakan. Confirm mereka suka! ?
Satu lagi sos yang diminati ramai, adalah Kewpie Roasted Sesame Dressing. Sos ni serius sedap dimakan dengan salad. Anda akan jadi penggemar salad tiba-tiba. ? Makan hari-hari masa buka puasa dan sahur, dihidang panas atau sejuk pun tak apa. Juga sesuai untuk orang yang nak mengamalkan diet seimbang.

Haa.. Lepas ni dah tak pening fikirkan apa nak masak untuk buka puasa dan sahur. Pasti anda hanya mahu sesuatu yang mudah untuk disediakan, namun lazat dan sihat kan? Bolehlah try resipi tadi tu. ? Weee..
Jangan lupa untuk mencuba Kewpie Japanese Style Mayonnaise dan Kewpie Roasted Sesame Dressing pada bulan puasa ni. Serius tak menghampakan. Kalau nak tahu perkembangan terkini Kewpie di Facebook, boleh klik sini okay?
Sekian, selamat berpuasa! ?


Tak Perlu Tunggu Kenduri Kalau ‘Craving’, Cuba Buat Sendiri Resipi Nasi Minyak Ini Di Rumah!

Salah satu menu ‘famous’ pilihan kenduri adalah nasi minyak. Tapi, kadang ada waktu ‘craving’ sangat hidangan itu, bukan musim kenduri pula. Jenuh menunggu jemputan. Siapa je tak suka nasi minyak kan? Apa kata cuba buat sendiri menu resipi set nasi minyak di rumah?
Hidangan nasi minyak ini sebenarnya bergantung kepada citarasa seseorang. Ada yang makan bersama ayam masak merah, daging masak kurma dan lain-lain. Tapi untuk resipi hari ini, penulis akan kongsikan resipi set nasi minyak yang mengandungi daging masak hitam.

Baca juga: Resepi Nasi Ayam Simple Tapi Power. Ayam Goreng Cantik Berkilat!
RESIPI SET NASI MINYAK BUAT HILANG ‘CRAVING’
1) NASI MINYAK

Bahan-bahan:

Beras basmati 5 pot
1 cawan susu cair
5 biji bawang merah (dihiris halus)
3 biji bawang putih (dihiris halus)
2 cm halia dihiris/ditumbuk
1 batang serai (diketuk)
1 biji bunga lawang
3 biji buah pelaga
1 batang kecil kayu manis
3 biji bunga cengkih
2/3 sudu besar minyak sapi
Sedikit pewarna kuning atau serbuk kunyit (hujung sudu)
Garam dan serbuk perasa

*rendamkan beras basmati selama 30-45 minit.
2) DAGING MASAK HITAM

Bahan-bahan:

1 kg daging (direbus sehingga empuk)
4/5 sudu besar kacang peas
4 sudu besar kismis
1/2 botol kecil kicap manis
1 batang serai (diketuk)
2 batang daun kari
1 sudu besar air asam jawa
2 biji bawang besar dihiris halus
2 sudu besar serbuk kari daging
1 sudu besar serbuk sup
1 batang kayu manis, 1 biji buah pelaga, 1 biji bunga lawang, 2 biji bunga cengkih
Gula pasir/gula melaka 3 sudu besar
Garam dan serbuk perasa
Minyak masak untuk menumis
Air rebusan daging 4 senduk

Bahan-bahan kisar:

5 batang serai
10 tangkai cili kering (boleh tambah jika suka pedas)
1 besar ibu jari halia
20 biji bawang merah/bawang besar
4 biji buah keras
10 biji bawang putih

Cara penyediaan:

Panaskan minyak dan masukkan daun kari, serai bawang yang dihiris, bunga lawang, buah pelaga, bunga cengkih, kayu manis, masak sehingga naik bau atau sedikit kekuningan.
Masukkan bahan yang dikisar dan masak sehingga pecah minyak dan masak.
Apabila sudah pecah minyak, masukkan serbuk kari dan serbuk sup. Masak seketika.
Masukkan air asam jawa satu sudu besar. Kemudian, masukkan kicap manis dan air rebusan daging empat senduk dan masukkan sekali daging yang telah direbus.
Masukkan kismis, kacang peas dan masakkan agak sedikit kering. (kalau suka berkuah pun tak apa)
Akhir sekali, perasakan dengan gula melaka, gula putih, garam dan serbuk perasa.

3) ACAR TIMUN BERTUMIS

Bahan-bahan:

1 biji timun (dipotong)
1 biji lobak merah (dipotong)
15 biji bawang kecil
15 biji bawang putih
2 cm halia (dihiris halus)
1 sudu besar biji sawi
3 sudu besar cili kisar
1 sudu besar rempah kari ikan
1 sudu besar gula melaka
1 sudu besar gula putih
2 sudu besar kismis
2 sudu besar cuka
Garam dan serbuk perasa
1 batang daun kari
3 sudu besar minyak masak

Cara penyediaan:

Panaskan minyak masak dan masukkan biji sawi dan daun kari.
Tumis cili kisar sehingga pecah minyak.
Masukkan serbuk kari dan masak seketika.
Masukkan halia, bawang kecil dan bawang putih. Masak sehingga lembut dengan api perlahan.
Apabila sudah lembut, masukkan cuka, garam, gula melaka, gula putih, serbuk perasa dan kismis.
Masukkan lobak merah dan timun. Masak lembut sehingga masak.

*sesuai dimakan dengan daging/kambing masak hitam, ayam masak tomato, ayam masak merah, kari ayam, kari daging, masak kurma ayam, daging, kambing atau telur

Nampak rumit dan banyak langkah tapi percayalah bila dah siap, pasti puas hati dengan masakan  sendiri! Boleh cuba di rumah, kini dah tak perlu tunggu jemputan kenduri orang, entah bila mendapatnya. Resipi set nasi minyak ini tak pernah salah, pasti ‘ngam’ selalu di tekak!
Selamat Mencuba!
Sumber: Lubuk Resepi Viral


Modal RM30 Saja Boleh Buat Shell Out Untuk Seisi Keluarga, Memang Berbaloi!

Shell Out merupakan antara juadah yang kini menjadi kegemaran orang ramai. Bukan sahaja rasanya yang enak, kuantiti lauk yang boleh didapati dalam satu juadah juga adalah lengkap. Namun, harga juadah shell out ini kalau untuk dimakan beramai-ramai di restoran luar agak mahal juga. Oleh itu, apa kata anda masak sahaja guna resepi shell out di rumah dengan modal RM 30 sahaja! ‘Bergunung’ lauk boleh dapat.
Baca juga: Siapa Cakap Makan Telur Puyuh Kolestrol Tinggi? Rupanya Ada 10 Khasiat

RESIPI SHELL OUT BAJET RM30 SAHAJA
Malam ni kita berShell Out dengan suami. Modal Rm30 . Semua bahan beli di Nsk je.
-Sotong 5 ekor Rm 2.15
-Ketam nipah 2 ekor Rm 15
-Udang 15 ekor Rm6.70

Sayur brokoli, jagung, tomato, carrot dan lain-lain.

Untuk bahan tumis.
-2 buku bawang merah
-4-5 ulas bawang putih
-1 inci halia
-3 batang cili padi
-2 batang serai
-Sedikit ikan bilis dan belacan (optional) *bahan ni wajib blend**
Bahan rebus
-Jagung dan brokoli je saya rebus (sayur lain tak)

– Rebus ketam, udang , sotong atau lain-lain seafood yang korang nak. Cuma ketam tu. rebus asing. Air dia kita akan guna untuk kuah. Kalau campurkan semua sekali. Nanti nak buat kuah pati tak sedap. Saya guna air rebusan ketam je.

CARA MASAK IKUT RESEPI SHELL OUT
1. Tumis smua bahan yang dah di blend . Masukkan 4-5 sudu cili boh.
2. Masa tumis tu masukkan daun limau purut dan juga serai ketuk 2 batang
3. Bila dah naik bau dan cili dah masak. Masukkan 4-5 senduk air ketam (ikut bnyak mana kecairan yang suka)
4. Masukkan 2 sudu sos tiram dan 2 sudu sos cili.

5. Masukkan gula garam aji. Saya lebihkan gula sikit sebab shell out selalunya manis sikit. Ikut selera la. Bila dah siap kuah. Masukkan smua sayur dan seafood tadi. Gaul dan hidangkan. Siap.

Terliurnya!

Sumber : Aleeya Azlaili


Resipi Shellout Paling Mudah Guna Bahan Simple Je. Sedap Hingga Menjilat Jari!

Kadang-kadang letih fikir nak masak lauk apa hari ni, tambah-tambah lagi musim PKP yang hampir setiap hari mak-mak kena ‘bersilat’ kat dapur.
So, nak tanyalah ramai tak peminat shellout dekat sini?

Dalam artikel ini, kami berbesar hati nak kongsikan resepi shellout simple menggunakan bahan apa yang ada dekat rumah je.
Jom tengok resepi penuh oleh Noor Atika Mahamood di bawah ini.

Resepi Shellout Paling Simple & Sedap
Hai Assalammualaikum.

Kali ni saya nak share resepi Shellout simple cara saya menggunakan bahan-bahan apa yang ada kat rumah.
Senang je tak susah pun, malah lebih sedap masak sendiri berbanding makan di luar tau.
Lagi best bila kita makan comot-comot pun tak perlu nak malu-malu sebab makan kat rumah sendiri takde orang lain tengok, kan?
Nak ratah sampai licin pun takde masalah.
Insha Allah resepi ni cukup segala rasa pedas, masam, manis, masin rasa kari dan aroma daun limau purut semua balance secukup rasa.
Masakan dari air tangan sendiri, sambil masak sambil selawat insha Allah sedap.
Ok jom tengok bahan-bahan dan cara-cara memasak dibawah.
Bahan-bahan

1 kg ketam
1/2 kg sotong
1/2 kg udang
1 biji jagung manis **potong dan rebus
6 biji bwg merah
6 biji bwg putih
halia besar ibu jari
5 tangkai lada kering *sikit je sebab lada yang saya guna ni jenis pedas.
4 batang serai *diketuk
3 sudu makan sos tiram
3 sudu makan sos cili
3 sudu makan serbuk kari ikan Baba’s
2 tangkai daun kari
4 helai daun limau purut
Carrot, brokoli, bunga kubis agak2-agak je
1 kiub ayam
sedikit hirisan lemon *hiasan*

Cara-cara
1. Potong & Celur
Mula-mula kita potong sayur carrot, brokoli dan bunga kubis. Siang seafood. Basuh bersih semua sekali.
Kemudian celur dengan air panas.

Masa celur ketam, sotong dan udang, air rebusannya simpan sedikit utk masukkan dalam sos/kuah nanti.
2. Kisar Bawang
Kisar bawang merah, bawang putih, lada kering dan halia.
Ketepikan.

3. Tumis
Kemudian masukkan daun kari dan barulah masukkan bahan-bahan kisar.
Tumis sampai naik bau dan pecah minyak.

4. Masukkan Serbuk Kari
Masukkan bancuhan serbuk kari,lepas tu tumis sampai pecah minyak sekali lagi.

5. Tambah Sos Tiram & Sos Cili
kemudian masukkan sos tiram, sos cili.

6. Masukkan Air Rebusan, Asam Jawa & Perasakan
Masukkan air rebusan seafood, asam jawa, gula, kiub ayam/ kalau tiada kiub ayam masukkan garam dan perasa.

Perasakan secukup rasa masam manis, masin, pedas semua. Masukkan daun limau purut.

7. Gaulkan Seafood
Masukkan seafood. Balik2 kan sampai sebati…

Siappp!!!
Dah siap nilah hasilnya…

Wajib cuba tau. Berbaloi buat sendiri.
Semoga bermanfaat kepada semua dan
selamat mencuba.
*Resepi shellout simple ini dikongsikan oleh Noor Atika Mahamood menerusi Facebook. Ia telah disubting dan diterbitkan dengan kebenaran. Sebarang pertanyaan dan maklumat lanjut tentang resepi boleh dirujuk pada post asal beliau di SINI.


Resipi Sihat Buat Pancake Teh Hijau, Orang Diet Pun Boleh Makan!

Penkek satu benda yang sudah menjadi kebiasaan bagi orang Malaysia dan resipi penkek ini sudah mempunyai pelbagai variasi, kaedah dan perbezaan. Hal ini kerana mereka ingin mempelbagaikan makanan penkek, orang mula bereksperimen dan menyesuaikannya dengan citarasa mereka sehingga mempopularkan hidangan ini dengan lebih jauh.
Alang-alang makanan itu merupakan makanan kegemaran, tidak salahnya jika meletakkan sesuatu yang boleh menyehatkan tubuh badan. Ikuti artikel ini untuk mengetahui dengan lebih lanjut.

Baca juga: Tak Pandai Pilih Sayur? Ini Cara Terbaik Pilih Sayur-Sayuran Di Pasar Terutama Buat Generasi Muda

RESIPI SIHAT BUAT PENKEK THE HIJAU

Tak guna tepung putih. Tapi guna rolled oats. Elok untuk yang jaga berat. Bantu kenyang lebih lama. Kaya beta-glucan-bantu turunkan kolesterol dan gula dalam darah.

Untuk topping, boleh tambah madu, yogurt, blueberi dan kacang. Ikut selera sendiri. Memang merecik pekena masa breakfast. Bahan mudah nak dapat.
Bahan-bahan:

Susu segar
Madu
Ekstrak vanila
Rolled oats
Serbuk teh hijau
Telur
Serbuk penaik
Sedikit garam bukit
Minyak zaitun extra virgin (sapu pada kuali)

Caranya pun mudah.

1. Campur semua bahan basah kecuali minyak zaitun dalam pengisar. Kisar.
2. Kemudian, masukan bahan kering dan kisar lagi sekali.
3. Pastikan adunan lembut. Biarkan adunan seketika.

4. Panaskan kuali leper guna api sederhana. Sapu sedikit minyak zaitun.
5. Cedok adunan guna senduk. Tuang dan biarkan setiap sisi selama 1-2 minit.
6. Terbalikkan dan angkat bila dah tukar warna perang.

Mudah bukan? Anak anak confirm suka. Kalau nak khasiat lagi berganda-ganda. Boleh tambah sayur hijau. Bila dah kisar, jadi tak nampak lah ada sayur dalam itu.
Bolehlah cuba.
Sumber: Facebook DrRizal Abu Bakar


Resipi Simple Buat Chili Oil Macam Restoran ‘Chinese Food’, Pasti Menjadi & Tahan Lama!

Umumnya restoran dimsum atau restoran chinese food menyajikan chili oil untuk sambal pendamping makanan (side dish). Untuk membuat chili oil ini memerlukan penggunaan minyak yang banyak. Bahkan, sambal chili oil boleh tahan lama sehingga berbulan-bulan. Perkongsian ini dimuat naik oleh pengguna Tiktok @sfbto mengenai resipi simple chili oil dengan caranya yang tersendiri.
Baca juga: Cendawan Boleh Jadi Pengganti MSG, Masak 10 Jenis Cendawan Ini Untuk Anak

RESIPI SIMPLE CHILI OIL
Resipi simple chilli oil cara saya. Tak guna udang kering sebab allergic jadi ganti dengan ikan bilis. Since ikan bilis mahal sekarang ini, tukar guna kiub ikan bilis bertambah senang. Memang bertahun buat macam ini sahaja. Restock 2 ke 3 bulan sekali boleh cuba sangat simple sangat sedap.
Bahan-bahan:

Bawang putih
Minyak masak
Chili flake
Kuib ikan bilis
Gula
Garam
Secukup rasa
Minyak bijan

Masukan bawang putih dalam chopper (pastikan kering) tapi jangan halus sangat.

Letak minyak masak dalam kuali dengan kuantiti yang banyak. Lalu tuangkan bawang putih tadi dengan pembukaan api yang paling perlahan.

Masak sehingga keemasan dan masukan chili flakes. Kalau chili flake buat sendiri lagi bertambah-tambah sedap.

Masukan kiub ikan bilis.

Masukan gula, garam, secukup rasa, minyak bijan letak banyak sikit biar wangi.

Masukan ke dalam bekas. Dah siap!
VIDEO PENUH

 @sfbto
Resipi simple chilli oil cara sy..Tak guna udang kering sebab allergic..jadi ganti dgn ikan bilis .since ikan bilis mahal skrg ni.. tukar guna kiub ikan bilis..bertambah senang.. mmg bertahun buat macam ni je..restock 2 ke 3 bulan sekali..boleh cuba sgt simple sgt sedap 👍  #chillioil #chillioilrecipe #chillioildumpling #dapurTii #sitimasak #masakdirumah #homecooking #masakdirumah
 ♬ Acoustic guitar live performance Gentle and nimble in nature(1007339) – Melonest

Sumber: Tiktok sfbto


Resipi Sos Cili Thai Homemade Rasa Sama Macam Di Restoran Thailand, Aroi Mak!

Setiap kali berkunjung ke restoran makanan Thailand, boleh dikatakan semua jenis menu yang terdapat di sana adalah amat menyelerakan. Selain tomyam yang merupakan ‘signature’ kepada makanan Thai, sos pencicah manis dari negara tersebut juga menjadi kegilaan rakyat di Malaysia. Hal ini kerana rasanya yang manis dan pedas amat sesuai untuk digandingkan bersama keropok lekor dan steamboat. Oleh itu, hari ini kami sertakan resipi Thai Sweet Chili Sauce hasil dari perkongsian di Facebook supaya anda boleh buat di rumah dan makan tidak kira waktu yang anda mahu!
HOMEMADE THAI SWEET CHILI SAUCE

Sos tomato dah, kali ni sos pencicah pulak. Resepi sambil goyang kaki je. Tak susah pun. Pedas, masam manis. Ofkos menyengat setiap kali masuk mulut. Sesuai untuk cicah keropok, ayam bakar, udang dan sotong celup tepung, kerang rebus dan lain-lain. Ala, macam sos pencicah yang kat kedai tom yam tu la.
Bahan-bahan

1. Cili besar dan cili burung
2. Bawang putih
3. 1 cawan Gula organik
4. 1 sudu besar Garam pink
5. 1 sudu besar Cuka
6. Sos ikan(x nak masuk pun x pe)
7. 1 sudu Tepung jagung untuk memekatkan.

1. Kisar cili bersama bawang putih yang dipotong kasar.

2. Jangan terlampau halus sebab kita nak ada kepingan cili tu.

3. Dalam periuk, masukkan air, gula, garam, cuka dan sos ikan.

4. Kemudian masukkan cili kisar tadi.

5. Masakkan atas api yang sederhana besar sehingga menggelegak. Kemudian masukkan tepung jagung yang telah dicampur dengan sedikit air.

6. Tunggu sehingga sejuk dahulu baru masukkan dalam botol.

7. Yang dah siap masuk botol. Recycle je botol sos yang dah habis.

*Dah boleh cicah keropok lekor. Sedapnya!
Sumber : Sumaiyyah Abdullah


Resipi Sos Merah Sengkuang Calit Guna 5 Bahan Je, Bila Makan Terimbau Zaman Kanak-Kanak

Sengkuang calit yang disapukan sos merah memang menggamit memori zaman kanak-kanak dahulu. Ia umpama manisan untuk hilangkan penat lelah selepas habis waktu sekolah atau bermain bersama rakan-rakan di kawasan perumahan. Sukar nak cari gerai-gerai yang masih menjual sengkuang calit sos merah ni sekarang. Jika teringin, mari kita cuba pula buat sendiri berpandukan resipi yang dikongsikan oleh Puan Yatie ni.
5 BAHAN UTAMA SOS MERAH BERSAMA ASAM BOI
Sekarang ni kan kebanyakkan resipi gunakan resipi kuah rojak, bukan sos merah. Saya memang peminat asam boi, resipi sos merah ni saya ubah sikit gunakan asam boi. Kalau gunakan serbuk asam boi lagi sedap.

Makan dengan jambu batu pun rasa sempurna sebab dah cukup masam, masin, manis & pedasnya. Sebenarnya resipi asal gunakan pes asam jawa. Sesiapa yang nak buat versi ori, gunakan jela asam jawa ye. Nak buat sos merah ni senang jer, cuma 5 jer bahan utama.

– 1 peket taucu (40gm)

– 2 sudu makan gula merah (kalau suka manis, boleh tambah 1 sudu makan gula pasir lagi)
– 1 sudu makan bijan atau minyak bijan (saya guna bijan hitam sebab tu jer yang ada)
– 2-3 sudu makan cili giling (ikut kepedasan yag korang suka)
– 1 sudu makan serbuk asam boi atau 3 biji asam boi
– 200 ml air (1 cawan)
– 1 sudu makan tepung jagung dilarutkan dengan air sikit (optional)
Hiasan:
– Kacang tanah disangai & ditumbuk
CARA-CARA MEMBUAT SOS MERAH + ASAM BOI
1) Blend semua bahan kecuali bijan hingga lumat. Ketepikan.
2) Goreng bijan dengan sesudu minyak masak hingga kekuningan (Jika guna minyak bijan, boleh skip langkah ni)
Saya tak blend. Saya lenyek taucu dalam tapis jer.

P/s: Kalau takde serbuk asam boi, kena parut. Boleh jugak potong sikit isinya sebelum blend

3) Masak bahan kisar & campuran minyak+bijan tadi dalam secawan air dengan api perlahan.

4) Setelah cili masak, barulah masukkan adunan tepung jagung. Masak hingga pekat sikit.
(kalau gunakan cili kisar homemade yang pekat, tak perlu tambah tepung jagung pun takpe)
Bila dah sejuk, sos akan bertambah pekat

Sedap dimakan dengan sengkuang

Mahupun jambu batu. Sos merah yang dah siap boleh dapat 2½ bekas plastik kecik tu (bergantung banyak mane cili yang diguna).

Bila nak makan, taburkan kacang & serbuk asam boi lagi sedap (yang ni saya parutkan asam boi jer kat bahagian atas & tabur gula pasir halus sikit untuk imbangi rasa masam & masin asam boi)

Rasa macam dah lama tak makan sengkuang calit ni kan, jom cuba buat sendiri!
Sumber: Yatie Eimra


Resipi Sos Pasta Tomato Tanpa Garam Untuk Si Manja, Boleh ‘Frozen’ & Masak Terus!

Makanan yang bersih dan berkhasiat adalah kriteria yang penting dalam pemakanan anak-anak yang makin membesar. Bila anak mencapai umur 6 bulan dan keatas, mereka sudah boleh makan makanan pejal dan salah satu jenis makanan yang menjadi kegemaran adalah spageti. Mengenyangkan dan sedap, menu spageti ini pasti akan menjadi tarikan buat si manja.
Namun, penat juga kalau setiap kali nak masak spageti setiap kali itulah nak kena buat sos yang baharu kan? Jadi, ibu-ibu jangan risau kerana anda boleh ikut resipi sos pasta tomato ini supaya boleh difrozenkan dan dimasak terus!

Sos pasta tomato dan basil (selasih) – Stage 3: 10-12 months
http://busy-at-home.com/
Bagi mak mak yang suka bagi anak makan pasta, saya kongsikan resepi sos pasta. Best sebab sos ni boleh difrozenkan dan dimakan banyak banyak kali. Tema saya – masak sekali makan berkali-kali yeahhh.

Bahan-bahan
Minyak zaitun

1/2 biji bawang kecil – 1/2 biji bawang putih – dicincang
carrot – dihiris halus
200ml puri tomato dan 2 helai daun selasih – dicincang
1 sudu kecil Parmesan cheese yang digrated dan 1 sudu besar cream cheese
simplygluten-free.com
Cara memasak
1. Panaskan minyak. masukkan bawang kecil, putih dan carrot. Masak sampai semuanya lembut.
2. Masukkan tomato puree dan 3 sudu besar air. Didihkan dan kemudian kecilkan api selama 15 minit.
3. Blend kan semua dengan cheese dan basil. Boleh guna food processor dan segala jenis blender.
4. Campurkan dengan pasta yang sudah dimasak.
http://www.seriouseats.com/
Lagi 3 kali makan tu siap asingkan dalam bekas kecil. Tulis tarikh dan frozen kan dalam peti. Yeahhh makanan anak lagi 3 kali dah dapat disiapkan! Next time nak masak. Hanya perlu panaskan dan tuang dalam pasta. Resepi ni best sebab takde garam gula. Hanya guna selasih sebagai herba, cheese nak bagi rasa masin dan tomato nak bagi manis-manis.
*Selamat mencuba!
Sumber: Amalina Mohd Daud


Penat Fikir Hidangan Apa Untuk Berbuka Nanti? Jom Cuba 5 Resipi Sotong Yang Dijamin Sedap Ini!

Perasan tak jarang kaum wanita masak sotong di rumah? Mungkin ini kerana tidak tahu resipi sotong yang boleh mereka sediakan selain sotong goreng tepung. Sebenarnya, banyak menu yang boleh anda cuba dengan sotong ini!
Tambah-tambah lagi dalam bulan Ramadhan ini, kan baik jika pelbagai masakan terhidang di atas meja. Seperti ayam dan ikan, sotong juga mempunyai kelazatannya tersendiri. Jadi, apa kata kali ini cuba resipi sotong pula untuk juadah berbuka anda?

Baca juga: Rupanya Nak Sotong Pejal & Tak Berair Ketika Masak Kena Cuci Macam Ini, Tak Perlu Rebus!
5 Resipi Sotong Yang Dijamin Lazat Hingga Menjilat Jari!
Resipi Sotong #1: Sotong Sumbat Bakar Thai

Bahan-bahan:

Sotong saiz besar
Segenggam isi udang
1 biji telur

Bahan-bahan sos:

5 ulas cili kecil
4 sudu gula
Secubit garam
3 sudu cuka makan
3 ulas bawang putih
2 ulas bawang merah
2 sudu kecil tepung jagung
Sedikit air
Hirisan daun ketumbar

Bahan-bahan kisar inti:

1 ulas bawang merah
2 ulas bawang putih
3 hirisan halia

Cara-cara penyediaan:

Hancurkan isi udang, gaul dengan telur dan bahan kisar.
Sumbat inti tadi dalam sotong, ambil lidi atau apa sahaja yang boleh cucuk untuk tutup sotong dan kepala bersatu.
Bakar sotong sumbat tadi menggunakan pemanggang ajaib. Kemudian, apabila sudah masak, potong sedikit tapi jangan buat sampai terpisah.
Kisar atau tumbuk dan tumis semua bahan, boleh tambah bilangan cili ikut tahap kepedasan yang anda nak.
Masak sehingga mendidih kuahnya dan taburkan hirisan daun ketumbar.
Curah sos cili di atas sotong. Kemudian, perahkan limau nipis.
Sotong sumbat bakar thai siap untuk dimakan!

Resipi Sotong #2: Sotong Masak Lada

Bahan-bahan:

1/2kg sotong
3 sudu kecil serbuk lada hitam
1 sudu kecil serbuk kunyit
4 sudu besar sos cili
4 ulas bawang putih (diketuk-ketuk)
Garam
Perisa (ikut suka)
Minyak untuk tumis
1 biji bawang besar
6 biji cili padi

Cara penyediaan:

Tumis bawang putih sampai garing. Kemudian, masukkan sotong, serbuk kunyit dan serbuk lada hitam.
Kacau rata. Seterusnya, masukkan sos cili, garam dan serbuk perasa dan teruskan mengacau.
Akhir sekali, masukkan bawang yang dipotong nipis bersama cili padi.
Sotong masak lada siap untuk dimakan!

Resipi Sotong #3: Sotong Masak Air Asam

Bahan-bahan untuk bahan kukus:

1kg sotong
2 batang serai
Akar daun ketumbar
1/2 biji tomato didadu
3 sudu besar sos ikan
3 ulas bawang putih ditumbuk kasar
1 sudu kecil garam
1 sudu kecil gula

Bahan-bahan untuk air asam:

4 ulas bawang putih
5-10 biji cili api (ikut tahap kepedasan sendiri)
Limau nipis
3 sudu besar gula siam (Thai Palm Sugar)
Garam (jika perlu)

Cara penyediaan:

Panaskan pengukus.
Apabila air menggelegak, masukkan sotong dan bahan kukus.
Biarkan dalam 8-10 minit (jangan terlalu lama untuk kekalkan rasa juicy).
Angkat dan toskan.
Untuk air asam, tumbuk bawang putih dan cili api.
Tambahkan gula thai dan garam (jika perlu)
Perah asam limau. Kemudian gaul rata sotong dan air asam.
Sotong air asam siap untuk dimakan!

Resipi Sotong #4: Sotong Sumbat Telur

Bahan-bahan untuk inti sumbat:

3 biji telur ayam
Lobak merah (dicincang)
Isi ayam/udang (dicincang)
Capsicum
Secubit garam
Sedikit lada sulah
Minyak untuk menggoreng

*Campur semua bahan dan goreng hancur ala-ala scramble egg.
Bahan-bahan untuk sambal sotong:

6 ekor sotong
4 ulas bawang merah, 3 ulas bawang putih (ditumbuk/dihiris)
3 sudu besar cili kisar
1 sudu rempah kari
1 biji bawang holland
2 sudu sos cili
Minyak untuk menumis
Pencungkil gigi/lidi
Sedikit air asam jawa
Garam & gula secukupnya

Cara penyediaan:

Sumbat sotong dengan telur yang dimasak hancur. Tutup semula dengan kepala sotong menggunakan pencungkil gigi.
Tumis bawang hingga naik bau.
Masukkan cili kisar dan biar hingga pecah minyak.
Masukkan serbuk kari dan sos cili.
Boleh masukkan sotong yang telah sumbat dan biar sampai mendidih.
Masukkan gula, garam dan air asam jawa sesedap rasa.
Masukkan bawang holland yang telah dipotong bulat.
Hias sedikit dengan cili atau daun bawang.
Sotong sumbat telur siap untuk dimakan!

Resipi Sotong #5: Sotong Phat Phet

Bahan-bahan A:
Kisar

Cili api/cili merah (ikut kepedasan sendiri)
Bawang putih
Bawang merah
Kunyit hidup
Serai
Belacan
Lada hitam (letak sikit)

*kuantiti bahan bergantung kepada kuantiti sotong
Bahan-bahan B:

Sotong
Asam keping
1 batang serai (titik)
Sedikit garam dan gula
Daun limau purut

Bahan sayur (optional)

Kacang panjang
Lobak merah
Bunga kubis

Cara penyediaan:

Panaskan minyak dan tumis bahan kisar.
Masukkan serai yang di titik sehingga naik bau dan pecah minyak.
Setelah kering tumisan tadi, masukkan sedikit air (jangan terlampau banyak).
Kemudian,masukkan sotong, asam keping, daun limau purut dan garam serta gula.
Akhir sekali, masukkan kacang panjang, lobak merak, bunga kubis. Kacau rata dan biarkan layu sedikit kemudian angkat.
Sotong phat phet siap untuk dimakan!

Dah ada idea resipi sotong mana satu anda nak cuba untuk hari ini? Lepas ini, tidak adalah lauk yang sama je, pasti meja makan akan menjadi lebih meriah. Selamat mencuba!
Sumber: Facebook Lubuk Resepi Viral


Resipi Sup Antibiotik Ini Sesuai Untuk Turunkan Suhu Demam Dan Cairkan Kahak Si Kecil

“Anak aku ni dah demam dua hari tak turun suhu panas, rasanya nak kena buat sup antibiotik baru ok kot”
Sup merupakan salah satu makanan yang mampu untuk menurunkan suhu panas badan sesiapa sahaja yang demam. Hal ini kerana, bahan herba yang digunakan adalah bagus untuk memperbaiki immuniti badan khususnya kanak-kanak yang makin membesar. Jom kita belajar untuk masak sup antibiotik sebagai penawar demam buat anak-anak.

SUP ANTIBIOTIK UNTUK DEMAM DAN CAIRKAN KAHAK
Hati mak mana lah yang tidak risau bila anak sakit. Badan Wiyyah pun kelihatan letih, mukanya pun nampak lesu tidak bermaya. Doktor bekalkan ubat demam dan cair kahak untuk dia. Kalau ibu-ibu rajin search di Google, tentu pernah terbaca tentang “sup antibiotik” kan? Menu sup begini memang sesuai untuk anak yang demam bagi mengembalikan tenaga dan merawat penyakit dengan izinNya.
http://utaranews.com/

Bahan-bahan
5 biji buah pelaga

5 -7 biji bunga cengkih
5 ulas bawang putih | dicincang halus
1 ulas bawang merah | dicincang halus
3 biji lada hitam | dihancurkan
1 batang lobak merah | dipotong dadu
3 batang celery / ikan bilis
Ayam / ikan /daging (sumber protien)
Sedikit daun sup atau daun bawang
3 cawan air
CARA-CARA PENYEDIAAN
1. Sediakan bahan seperti di gambar bersama 3 cawan air. Sukatan sayuran dan protein boleh ditambah mengikut citarasa.

2. Masukkan semua bahan ke dalam air yang telah direneh. Tunggu hingga mendidih.

Ibu- ibu boleh juga gunakan kaedah menumis, Tumiskan rempah ratus dan bawang dengan menggunakan unsalted butter atau minyak masak. Menumis guna Pure Olive Oil pon boleh.
3. Apabila lobak merah dan ayam dah empuk. Taburkan daun sup atau pon daun bawang.

4. Hidangkan bersama karbohidrat samaada, bubur nasi, mee hoon, noodle pelbagai perisa ataupun pasta. Boleh taburkan mix herbs semasa menghidang. Siap. Selamat mencuba.

*Mudah saja kan? Bukan sahaja boleh dimakan ketika sakit, sup antibiotik ini juga sangat bagus untuk diamalkan supaya immuniti badan sentiasa terjaga. Selamt mencuba!
Sumber : Julia Daud


Cuba Koleksi Resipi Sup Macam Di Kedai Ini, ‘Auto’ Berebut Satu Keluarga Tambah Nasi!

Dalam musim hujan yang tidak menentu ini pasti kadang-kadang kita akan ‘craving’ sesuatu yang boleh memanaskan tekak ataupun ‘refreshing’ untuk berbuka nanti. Sup adalah pilihan yang terbaik! Tambah pula banyak resipi sup yang boleh anda cuba seperti ayam, tulang dan daging.
Apa yang buatkan sup spesial ialah ia hidangan yang boleh dimakan dengan apa-apa masakan yang lain atau dapat dinikmati begitu sahaja. Yang penting adalah rasa yang ‘kick’, hinggakan boleh dihirup kuah sup itu. Jadi, kali ini ikuti perkongsian penulis mengenai resipi sup khas untuk anda cuba!

Baca juga: Buntu Apa Nak Masak Selain Ayam Dan Ikan? Cuba 5 Resipi Daging Ini, ‘Confirm’ Tak Menyesal!
5 RESIPI SUP
1. SUP SAYUR FISHBALL

Bahan-bahan:

3 ulas bawang putih dihiris
2 hirisan halia
2 sudu teh lada putih
Beberapa titik minyak bijan
Sedikit kobis panjang
Cauliflower
Hirisan dari sebatang carrot
Satu pokok daun bawang dan daun saderi
Beberapa hirisan ayam atau daging
1 paket fishball
Beberapa keping tauhu lembut dipotong empat
Sedikit garam

Cara penyediaan:

Rebus ayam, beserta halia dan bawang putih.
Masukkan lada putih dan fishball.
Masukkan sayuran yang lambat empuk diikuti dengan daunan.
Masukkan garam dan beberapa titik minyak bijan.
Akhir sekali, sup sayur fishball anda siap apabila ia telah mendidih.

2. SUP TULANG

Bahan- bahan:

Bawang merah
Bawang putih
Halia
Lada hitam
Kulit kayu manis
Cengkih
Bunga lawang
Buah pelaga
Tulang daging
Rempah sup bunjut
Akar daun sup
Garam dan serbuk secukup rasa
Bawang besar
Cili padi
Tomato
Daun sup
Bawang goreng

Cara penyediaan:

Tumbuk bawang merah, bawang putih, halia dan lada hitam.
Tumiskan kulit kayu manis, cengkih, bunga lawang dan buah pelaga. Kemudian, masukkan bahan-bahan yang telah ditumbuk tadi. Tumis sampai wangi.
Masukkan air secukupnya. Biarkan mendidih, baru masukkan tulang (saya tak rebus asing).
Masukkan rempah sup bunjut dan akar daun sup. Masak sehingga daging dan tulang empuk.
Perasakan dengan garam dan serbuk secukup rasa.
Akhir sekali, masukkan bawang besar yang dipotong kasar, cili padi, tomato, daun sup dan bawang goreng.

3. SUP AYAM KAMPUNG

Bahan-bahan:

1/2 ekor ayam kampung (dibersihkan dan dipotong ikut suka)
1 inci halia ditumbuk kasar
3 ulas bawang merah ditumbuk kasar
2 ulas bawang putih ditumbuk kasar
2 batang serai dititik
1 sudu kecil lada hitam ditumbuk
2 tangkai daun sup
1 tangkai daun bawang
Bunga cengkih, bunga lawang, buah pelaga dan kulit kayu manis (banyak ikut suka)
Garam secukup rasa
Sedikit bawang goreng

Cara penyediaan:

Masukkan ayam yang telah dipotong ke dalam periuk dan rebus hingga ayam lembut.
Masukkan halia, bawang merah, bawang putih, serai, buah pelaga, kulit kayu manis, bunga lawang dan bunga cengkih. Kacau rata. Biarkan mendidih lebih kurang 10-15 minit.
Masukkan lada hitam dan garam secukup rasa.
Masukkan daun sup dan daun bawang yang telah dihiris. Biarkan mendidih sebentar dan boleh diangkat.
Akhir sekali, taburkan sedikit bawang goreng semasa nak makan (lebih sedap kalau goreng buat sendiri)

4. SUP DAGING ALA THAI

Bahan-bahan:

1 kg daging bercampur tulang lembu
6 biji kentang
3 biji tomato
Jus perahan limau nipis secukupnya
1 pokok daun sup
Garam secukup rasa
Air secukupnya (air kena banyak untuk rebus tulang sampai dagingnya empuk, kena check daging untuk pastikan ia empuk atau belum. Jika tidak perlulah ditambah air dan terus rebus tulang lagi)

Bahan-bahan tumis:

3 sudu besar rempah sup
2 biji bawang merah
1 biji bawang besar
3 ulas bawang putih
1 inci halia
1 inci lengkuas
2 batang serai dititik
5 biji cili api (boleh tambah)

Cara penyediaan:

Semua bawang, halia, lengkuas dikupas kulit dan dimayung halus. Kupas semua ubi kentang dan dipotong empat, tomato juga dipotong empat.
Panaskan sedikit minyak dalam periuk dan tumis semua bawang tadi. Kemudian, masukkan rempah sup.
Kacau semua bahan ini sampai wangi dan terus dimasukkan air yang secukupnya dalam periuk.
Masukkan serai, cili api dan semua tulang/daging dan biarkan sampai mendidih.
Masukkan jus perahan limau nipis secukupnya ikut citarasa masing-masing. (kalau suka lagi masam, lebihkan jus limau nipis)
Masukkan garam dan kacau sup sekali-sekali hingga daging masak serta menjadi empuk.
Kemudiann barulah boleh dimasukkan semua ubi kentang. Biarkan mereka empuk dan masukkan tomato.
Akhir sekali, apabila nampak buah tomato layu, boleh la tutup api dapur dan tabur daun sup yang sudah dipotong halus ke dalam sup.

5. SUP TEPUNG

Bahan-bahan:

Minyak
Bawang merah (ditumbuk)
Bawang putih – lebih sikit (ditumbuk)
4 sekawan
Air
Tepung (suka banyak mana)
Daun sup
Udang kering @ bilis

Cara penyediaan:

Masak sup macam biasa, tumis bahan yang ditumbuk tadi, letak 4 sekawan dan bila  dah naik bau, masukkan air.
Buah doh macam biasa, tepung + air sahaja (saya guna tepung faiza, lembut adunannya)
Potong-potongkan untuk senang uli, sama ada pakai gelas atau cawan. Kemudian, uli nipis-nipis guna pisau potong macam bentuk chewing gum itu. (tapi saya lebih suka pendek-pendek).
Sambil sup sedang mereneh, masukkan yang dah siap potong tepung tadi ke dalam sup. Ingat api kecil je waktu ni!
Masukkan daun sup, udang kering, garam sedikit (sebab udang dah masin). Tunggu sampai mendidih dan tepung tadi dah kembang sikit, barulah matikan api.
Akhir sekali, tumbuk lada hitam atau putih untuk makan bersama sup tepung.

Selamat mencuba!
Sumber: Resepi Viral


Resipi Susu Kurma Viral Yang Dapat Bekalkan Tenaga Untuk Ibu Breastfeeding

Kurma sudah semestinya diketahui ramai bahawa ia merupakan superfood yang dapat membekalkan tenaga khususnya dalam bulan Ramadan. Menjadi viral dalam kalangan masyarakat bila tiba bulan puasa adalah dengan membuat susu kurma untuk membekalkan tenaga pada waktu siang khususnya untuk ibu-ibu yang menyusu badan. Jadi, untuk anda yang tak tahu cara untuk buat susu kurma sedap di rumah, jom ikut cara ini.
SUSU KURMA YANG BAGUS UNTUK IBU MENYUSU BADAN
Bahan-bahan
1. Kurma

2. Susu segar
3. Ais (jika mahukan sejuk)

Resipi semudah ABC
1. Rendam 5 ulas kurma yang telah dibasuh dan dibuang biji dengan air panas dalam masa 10 minit..

2. Blend susu dengan kurma yang telah direndam tadi..
3. Siap untuk diminum

VIDEO UNTUK PANDUAN ANDA

32543859_172572720122552_410455395820109824_n
32454517_164606704378752_5800141763158999040_n
*Jom kita cuba buat untuk diminum semasa bersahur. Untuk ibu yang sedang breastfeeding pun boleh minum untuk memberikan tenaga dan pengeluaran susu badan yang banyak ya.
Sumber : Nad Nouyu


Resipi Tart Teratai Viral Untuk Aidilfitri Tahun Ini, Confirm Satu Balang Pun Tak Cukup!

Tart nenas adalah salah satu biskut raya wajib ada di setiap rumah. Tapi apabila kerap jumpa di setiap rumah yang dikunjungi, lama-kelamaan pasti kita akan berasa jemu juga. Apa kata kali ini cuba kelainan pada biskut raya itu dengan mencuba resipi tart teratai viral ini?
Jika anda tidak pandai menggulung tart nenas, boleh cuba resipi tart teratai ini kerana ia tidak melibatkan sebarang gulungan. Rasanya juga adalah sama seperti tart nenas cuma apa yang membezakan mereka adalah bentuknya. Jadi, jom ikut perkongsian penulis mengenai resipi tart teratai untuk anda cuba raya tahun ini!

Baca juga: Cuba Resipi Aiskrim Malaysia Versi ‘Trend’ Baru Ini, Imbau Nostalgia Zaman Kanak-Kanak Anda!
RESIPI TART TERATAI VIRAL

Bahan-bahan:

140 g butter (apa-apa brand pun boleh)
100 g marjerin (saya guna [email protected])
60 g gula aising
1 biji kuning telur
1 sudu kecil esen vanila
330 g tepung red rose
50 g tepung jagung
Jem nanas secukupnya

Cara penyediaan:
1. Ayakkan kedua-dua tepung. Kemudian, ketepikan.
2. Seterusnya, pukul butter, marjerin dan gula aising sampai sebati.
3. Kemudian, masukkan kuning telur dan esen vanila, dan pukul sebati lagi.
4. Masukkan tepung tadi dan uli sampai jadi doh yang tak melekat di tangan. Kalau terlebih lembik, boleh tambah tepung red rose sikit demi sikit.
5. Bulatkan doh. Balut dengan plastik dan rehatkan doh dalam chiller untuk 15 hingga 20 minit.
6. Keluarkan doh, canai setebal 3 mm dan terap menggunakan acuan biskut jakarta [email protected] kelopak.

7. Kemudian, masukkan dalam mangkuk kertas dan susun dalam tray. Isikan jem nenas.
8. Seterusnya, hiaslah mengikut citarasa anda. Boleh juga letak manik dan apa-apa hiasan yang sesuai.

9. Bakar dalam oven yang telah dipanaskan terlebih dahulu. Bakar selama 20 hingga 25 minit atau sehingga masak.
10. Bakar suhu 170 darjah atau bergantung pada oven masing-masing dengan api atas bawah.
Info tambahan:
1. Untuk 1 adunan, boleh dapat dalam 80 biji bergantung kepada ketebalan canai.
2. Bunga kecil boleh menggunakan doh yang sama daripada tart itu.
3. 1 paket pes nenas boleh dapat 120+ biji bebola emas. Jadi, nanti boleh agak saiz jem tart nenas anda.

4. Tepung red rose itu bukanlah tepung gandum bunga rose itu. Tepung red rose ini tepung khas untuk buat biskut. Ia sama dengan tepung biskut cuma bezanya apabila menggunakan tepung ini, nanti biskut akan jadi lebih rangup, sedap dan tahan lama.

5. Acuan tembaga ada di kedai bakery, acuan bunga kecil boleh didapatkan di Mr Diy. Tapi, kedua-duanya boleh juga didapatkan di Shopee.
6. Pes nenas beli siap-siap.
Bolehlah cuba buat resipi tart teratai ini dan beri kepada ibu mertua. Pasti mak mertua lagi sayang! Rasa yang sedap, serta bentuk yang cantik, sesiapa pun boleh cair dengan tart teratai anda! Selamat Mencuba!
Sumber: Facebook Nor Haslina Md Nor via Masak Apa Hari Ni (MAHN)